[85B]དུ། མ་ཧཱ་ཤཱི་ཏ་པ་ནི་སཱུ་ཏྲ། བོད་སྐད་དུ་བསིལ་བའི་ཚལ་ཆེན་པོའི་མདོ། །དཀོན་མཆོག་གསུམ་ལ་ཕྱག་
འཚལ་ལོ། །འཇིག་རྟེན་མཁས་པ་རྫོགས་སངས་རྒྱས། །གང་གིས་ཐོག་མར་རིག་སྔགས་རྣམས། །འཛམ་བུའི་གླིང་དུ་གསུངས་པ་ཡི། །སངས་རྒྱས་དཔལ་ལ་ཕྱག་འཚལ་ལོ། །
ད་ལྟར་བྱུང་དང་འདས་པ་དང། །མ་བྱོན་སངས་རྒྱས་གང་ལགས་པ། །ཐམས་ཅད་ལ་ཡང་བདག་ཕྱག་འཚལ། །དེ་དག་ཀུན་ལ་སྐྱབས་སུ་མཆི། །འཁོར་ལོ་བསྐོར་བ་བླ་མེད་པ། །མར་
མེ་མཛད་ལ་ཕྱག་འཚལ་ལོ། །ཆོས་ཀྱི་རྒྱལ་པོ་འོད་མཛད་པ་།ཐམས་ཅད་གནོན་ལ་ཕྱག་འཚལ་ལོ། །ཐམས་ཅད་མཁྱེན་པ་གྲགས་ལྡན་པ། །པདྨའི་བླ་ལ་ཕྱག་འཚལ་ལོ། །སྤྱན་
དང་ལྡན་པ་སྐྱོབ་མཛད་པ། །རབ་མཐོང་[?]གཤེགས་ལ་ཕྱག་འཚལ་ལོ། །དེད་དཔོན་བླ་ན་མེད་པ་པོ། །གྲགས་པའི་བླ་ལ་ཕྱག་འཚལ་ལོ། །ཉི་ཟླ་ལྟ་བུར་འོད་མཛད་པ། །བདེ་མཛད་དེ་ལ་

[86A]༄༅། །ཕྱག་འཚལ་ལོ། །ཆོས་ཀྱི་མེ་ལོང་སྟོན་པ་པོ། །དོན་གཟིགས་ལ་ཡང་ཕྱག་འཚལ་ལོ། །དུལ་བའི་ཚུལ་ཁྲིམས་འཇིགས་མེད་པ་།རྒྱལ་ཞེས་བྱ་ལ་ཕྱག་
འཚལ་ལོ། །མཚན་མཆོག་སུམ་ཅུ་རྩ་གཉིས་ལྡན། །སྐར་རྒྱལ་ལ་ཡང་ཕྱག་འཚལ་ལོ། །རྫོགས་པའི་སངས་རྒྱས་དཔལ་ལྡན་པ། །རྣམ་པར་གཟིགས་ལ་ཕྱག་འཚལ་ལོ། །
འོད་ཅན་གཟི་བརྗིད་ལྡན་པ་པོ། །གཙུག་ཏོར་ཅན་ལ་ཕྱག་འཚལ་ལོ་།ལེགས་པར་མཆོད་པ་གྲགས་ལྡན་པ། །ཐམས་ཅད་སྐྱོབ་ལ་ཕྱག་འཚལ་ལོ། །བདུད་དཔུང་རབ་ཏུ་
འཇོམས་པ་པོ། །ལོག་དད་སེལ་ལ་ཕྱག་འཚལ་ལོ། །བྲམ་ཟེ་དཔལ་དང་ལྡན་པ་པོ། །གསེར་ཐུབ་དེ་ལ་ཕྱག་འཚལ་ལོ། །སེམས་ཅན་ཀུན་ལ་ཐུགས་བརྩེ་བ། །འོད་སྲུང་དེ་ལ་
ཕྱག་འཚལ་ལོ། །ཤཱཀྱ་སེངྒེ་འོད་མཛད་པ། །གསེར་མདོག་ཅན་ལ་ཕྱག་འཚལ་ལོ། །སེར་སྣ་མེད་པ་ཐུགས་རྗེ་ཅན། །བྱམས་པ་ལ་ཡང་ཕྱག་འཚལ་ལོ། །སངས་རྒྱས་ཀུན་ལའང་
ཕྱག་འཚལ་ལོ། །དེ་དག་ལ་ནི་བདག་སྐྱབས་མཆི། །གང་དག་གིས་ནི་ཆོས་བསྟན་པ། །སངས་རྒྱས་ཀུན་ལ་ཕྱག་འཚལ་ལོ། །གང་ལ་སངས་རྒྱས་གུས་མཛད་པའི། །ཆོས་ལ་
བདག་ནི་ཕྱག་འཚལ་ལོ། །གང་ལ་ཕུལ་ན་དོན་ཆེ་བའི། །དགེ་འདུན་ལ་ཡང་ཕྱག་འཚལ་ལོ། །ཉན་ཐོས་ཤེས་རབ་མཆོག་གྱུར་པ། །ཤཱ་རིའི་བུ་ལ་ཕྱག་འཚལ་ལོ། །རྫུ་འཕྲུལ་

[86B] །མཽ་གལ་བུ་ལ་ཕྱག་འཚལ་ལོ། །ཆོས་ཀྱི་གཏམ་ལ་འཇིགས་མེད་པ། །ཀཱ་ཏཱའི་བུ་ལ་ཕྱག་འཚལ་ལོ། །ཉན་ཐོས་སྦྱངས་པའི་མཆོག་གྱུར་པ། །འོད་སྲུང་
ལ་ཡང་ཕྱག་འཚལ་ལོ། །སྐྱོབ་པ་ཡི་ནི་དབང་གྱུར་པ། །ཀཽའུ་དི་ནྱ་ལ་ཕྱག་འཚལ་ལོ། །མང་དུ་ཐོས་པ་རིག་སྔགས་འཆང། །ཀུན་དགའ་བོ་ལ་ཕྱག་འཚལ་ལོ། །ལུས་ངན་དང་ནི་
ཡུལ་འཁོར་སྲུང། །མིག་མི་བཟང་དང་འཕགས་སྐྱེས་པོ། །ཕྱོགས་བཞིའི་ཁོ་ར་ཁོར་ཡུག་གི་རྒྱལ་ཆེན་རྣམས་ལ་ཕྱག་འཚལ་ལོ་།གནོད་སྦྱིན་གྱི་ནི་སྡེ་དཔོན་མཆོག་ཉི་
ཤུ་བརྒྱད་ལ་ཕྱག་འཚལ་ལོ། །ཕ་མ་མཁན་པོ་སློབ་དཔོན་དང་།ལྷ་རྣམས་ལ་ཡང་ཕྱག་འཚལ་ལོ། །དེ་དག་ལ་ནི་ཕྱག་འཚལ་ནས་།རིག་སྔགས་འདི་ནི་གྲུབ་གྱུར་ཅིག་གང་
གི་དོན་དུ་བྱ་བ་ཡི། །དོན་དེ་བདག་ལ་གྲུབ་གྱུར་ཅིག་སྡང་བར་སེམས་ཤིང་གནོད་བྱེད་པའི། །མི་མ་ཡིན་རྣམས་གུད་དུ་དེངས། །གནོད་པར་འདོད་པ་གླགས་ལྟ་རྣམས། །སྟོན་
པའི་བསྟན་པ་མཉན་པར་གྱིས། །བྱམས་པར་སེམས་ཤིང་ཕན་འདོད་པའི། །མི་མ་ཡིན་པ་གང་ཡིན་རྣམས། །ཐམས་ཅད་འདུས་ཤིང་མཐུན་གྱུར་ནས། །འཇིག་རྟེན་སྐྱོང་བ་
རྣམས་ཀྱི་ཚིག་སྟོན་པས་རྗེས་སུ་ཡི་རང་བ། །དགའ་བའི་སེམས་ཀྱིས་བདག་ལ་ཉོན། །བསིལ་བའི་ཚལ་གྱི་མདོ་ཆེན་པོ་འདི་ནི། །རྒྱལ་པོ་ཆེན་པོ་བཞིའི་སྲུང་བ་ཆེན་པོ་སྟེ་

[87A]༄༅། །འཁོར་བཞི་པོ་རྣམས་ལ་ཡོངས་སུ་ཁྱབ་པའོ། །གནོད་སྦྱིན་དང། སྲིན་པོ་དང། དྲི་ཟ་དང། ཀླུ་དང། ནམ་མཁའ་ལྡིང་དང་གསང་བ་པ་དང། འབྱུང་པོ་དང་
གྲུལ་བུམ་དང། ཡི་དྭགས་དང། སྲུལ་པོ་དང། ཤ་ཟ་དང། ལྷ་མ་ཡིན་དང། རླུང་ལྷ་དང། སྐེམ་བྱེད་དང། འཚེ་རྒྱུ་དང། སྨྱོ་བྱེད་དང། མི་འམ་ཅི་དང། གྱེན་རྒྱུ་དང། རྒྱུ་བ་
དང། འདུན་པ་དང། ངན་བྱེད་དང། གཟི་བྱིན་འཕྲོག་པ་དང། རྗེད་བྱེད་དང། རིམས་དྲག་པོ་དང། རིམས་ཞག་གཅིག་པ་དང། ཞག་གཉིས་པ་དང། ཞག་གསུམ་པ་
དང། ཞག་བཞི་པ་དང། མི་དང་མི་མ་ཡིན་པ་སྡང་བར་སེམས་པ་དང། གླགས་ལྟ་བ་དང། མི་ཕན་པར་འདོད་པ་དང། གནོད་པར་བྱེད་པ། སངས་རྒྱས་བཅོམ་ལྡན་
འདས་ཀྱི་བསྟན་པ་ལ་མི་དགའ་བ་དང། གནོད་པར་འདོད་པ་དང། ཕན་པར་མི་འདོད་པ་དང། བདེ་བར་མི་འདོད་པ་དང། གྲུབ་པ་དང་བདེ་བར་མི་འདོད་པ་དང། འཁོར་
བཞི་པོ་རྣམས་ལ་མི་དགའ་བ་དང། གནོད་པར་འདོད་པ་དང། ཕན་པར་མི་འདོད་པ་དང། བདེ་བར་མི་འདོད་པ་དང། གྲུབ་པ་དང་བདེ་བར་མི་འདོད་པ་དང། མིང་འདི་ཞེས་
བྱ་བ་ལ་མི་དགའ་བ་དང། གནོད་པར་འདོད་པ་དང། ཕན་པར་མི་འདོད་པ་དང། བདེ་བར་མི་འདོད་པ་དང། གྲུབ་པ་དང་བདེ་བར་མི་འདོད་པ་གང་ཡིན་པ་དེ་དག་ནི། བསིལ་

[87B]སྐྲག་པར་གྱུར་ཅིག་དངངས་བར་གྱུར་ཅིག་ཀུན་ཏུ་དངངས་པར་གྱུར་ཅིག་འདི་ན་མ་འཁོད་ཅིག་ངན་སེམས་དང། གནོད་སེམས་ཀྱི་མགོ་བོ་
ཚལ་བ་བདུན་དུ་འགས་ཏ་རེ། གནོད་སྦྱིན་དང། སྲིན་པོ་དང། དྲི་བ་དང། ཀླུ་དང། ནམ་མཁའ་ལྡིང་དང། གསང་བ་པ་དང། འབྱུང་པོ་དང། གྲུལ་བུམ་དང། ཡི་དྭགས་དང་
སྲུལ་པོ་དང། ཤ་ཟ་དང། ལྷ་མ་ཡིན་དང། རླུང་ལྷ་དང། སྐེམ་བྱེད་དང། འཚེ་རྒྱུ་དང། སྨྱོ་བྱེད་དང། མི་འམ་ཅི་དང། གྱེན་རྒྱུ་དང། རྒྱུ་བ་དང། འདུན་པ་དང། ངན་བྱེད་དང་
གཟི་བྱིན་འཕྲོག་པ་དང། བརྗེད་བྱེད་དང། རིམས་དྲག་པོ་དང། རིམས་ཞག་གཅིག་པ་དང། ཞག་གཉིས་པ་དང། ཞག་གསུམ་པ་དང། ཞག་བཞི་པ་དང། མི་དང་མི་མ་ཡིན་
པ་སྡང་བར་སེམས་པ་མ་ཡིན་པ་རྣམས་དང། གླགས་མི་ལྟ་བ་དང་ཕན་པར་འདོད་པ་དང། གནོད་པར་མི་འདོད་པ་དག་སངས་རྒྱས་བཅོམ་ལྡན་འདས་ཀྱི་བསྟན་པ་ལ་དགའ་
བ་དང། དོན་དུ་འགྱུར་བར་འདོད་པ་དང། ཕན་པར་འདེད་པ་དང་བདེ་བར་འདོད་པ་དང། གྲུབ་པ་དང་བདེ་བར་འདོད་པ་དང། མིང་འདི་ཞེས་བྱ་བ་ལ་དགའ་བ་དང། དོན་དུ་འགྱུར་
བར་འདོད་པ་དང། ཕན་པར་འདོད་པ་དང། བདེ་བར་འདོད་པ་དང་གྲུབ་པ་དང་བདེ་བར་འདོད་པ་གང་ཡིན་པ་དེ་དག་ནི། བསིལ་བའི་ཚལ་གྱི་མདོ་ཆེན་པོ་འདི་ཐོས་ནས་འདིར་འཁོད་

[88A]༄༅། །ཅིག་མ་སྐྲག་ཅིག་མ་དངངས་པར་གྱུར་ཅིག་ཀུན་ཏུ་དངངས་པར་མ་གྱུར་ཅིག་མི་འཇིགས་པ་ཁོ་ནར་གྱུར་ཅིག་མིང་འདི་ཞེས་བྱ་བའི་དོན་དང། ཕན་པ་
དང། བདེ་བ་དང། བདེ་བར་གནས་པར་བྱ་བའི་ཕྱིར་བསིལ་བའི་ཚལ་གྱི་མདོ་ཆེན་པོ་འདི་བདག་གིས་བསྟན་ཅིང་བཤད་པར་བྱའོ། །དེ་ལ་བསིལ་བའི་ཚལ་གྱི་མདོ་ཆེན་
པོ་བདག་ལ་སྲུང་བ་ནི། འདི་ཡིན་ཏེ། སྱཱད་ཡ་ཐེ་ད་ན། ཁ་ཊེ་ཁ་ཊེ། ཁཏྟྱ་སི། པ་ལ་ཀ་བ་ཌེ། རོ་ག་བྷ་དྲི་ག་ཎེ། ཧི་ལི་ཧི་ལི། དུ་མ་ཏེ། གྲིཏྟྱ་ཏི། ཨ་ཛ་ཊི། ཀ་ཐ་རི། མ་སཱ་ར་ཀལྦེ་
ས་མནྟེ་ན། ཙ་ཏུར་དི་ཤི། ཡོ་ཛ་ན་ཤ་ཏ་ཨཱཏྨ་རཀྵ། ཨ་ཎི་ཏི་ཀྲ་མ་ཎི། སརྦྦ་བེ་ཧེ་ཋ་ཀེ་བྷྱ། ན་མོ་བྷ་ག་བ་ཏེ་བུདྡྷ་སྱ། སིདྡྷྱ་ནྟུ་མནྟྲ་པ་དཱ། ད་ར་དུ་བི་དྱཱ། པྲཏྨ་ཎོ། མནྡུ་སཱཧཱ། འདི་
སྐད་བདག་གིས་ཐོས་པ་དུས་གཅིག་ན། བཅོམ་ལྡན་འདས་རྒྱལ་པོའི་ཁབ་ན་དུར་ཁྲོད་ཆེན་པོ་བསིལ་བའི་ཚལ་འཇིགས་སུ་རུང་བ་སྐྱི་བུང་ཞེས་བྱེད་པ་ནི་དགེ་སློང་སྟོང་
ཉིས་བརྒྱ་ལྔ་བཅུའི་དགེ་སློང་གི་དགེ་འདུན་ཆེན་པོ་དང་ཐབས་གཅིག་ཏུ་བཞུགས་སོ། །དེ་ནས་རྒྱལ་པོ་བཞི་པོ་ལུས་ངན་དང། ཡུལ་འཁོར་སྲུང་དང། མིག་མི་བཟང་དང་
འཕགས་སྐྱེས་པོ་བུ་དང་བཅས། བློན་པོ་དང་བཅས། འཁོར་དང་བཅས་མངག་གཞུག་པ་དང་བཅས། ཕོ་ཉ་དང་བཅས། གཡོག་འཁོར་དང་བཅས་པ། ཁ་དོག་འཕགས་

[88B]བསིལ་བའི་ཚལ་དུ་དོང་སྟེ། རང་བཞིན་གྱི་ཁ་དོག་དང་མཐུས་འོད་ཆེན་པོས་སྣང་བར་བྱས་ནས་བཅོམ་ལྡན་
འདས་ག་ལ་བ་དེར་སོང་སྟེ་ཕྱིན་ནས་བཅོམ་ལྡན་འདས་ཀྱི་ཞབས་གཉིས་ལ་མགོ་བོས་ཕྱག་འཚལ་ནས་ལན་གསུམ་བསྐོར་བ་བྱས་ནས་ཐལ་མོ་སྦྱར་ཏེ་བཅོམ་ལྡན་འདས་འབའ་
ཞིག་ལ་ཕྱག་འཚལ་ཞིང་ཕྱོགས་གཅིག་ཏུ་འཁོད་དོ། །ཕྱོགས་གཅིག་ཏུ་འཁོད་ནས་རྒྱལ་པོ་ཆེན་པོ་བཞིས་བཅོམ་ལྡན་འདས་ལ་ཚིགས་སུ་བཅད་པས་བསྟོད་པ། འཇིག་རྟེན་
མཁས་པ་རྫོགས་སངས་རྒྱས། །དཔའ་ཆེན་ཁྱོད་ལ་ཕྱག་འཚལ་ལོ་།གོའུ་ཏམ་ཁྱོད་ཀྱིས་གང་མཁྱེན་པ། །དེ་ནི་ལྷ་རྣམས་མ་འཚལ་ཏོ། །ལན་གཉིས་ལན་གསུམ་དུ་ཡང་རྒྱལ་པོ་
ཆེན་པོ་བཞིས་བཅོམ་ལྡན་འདས་ལ་ཚིགས་སུ་བཅད་ནས་བསྟོད་པ། འཇིག་རྟེན་མཁས་པ་རྫོགས་སངས་རྒྱས། །དཔའ་ཆེན་ཁྱོད་ལ་ཕྱག་འཚལ་ལོ། །གོའུ་ཏམ་ཁྱོད་ཀྱིས་གང་
མཁྱེན་པ། །དེ་ནི་ལྷ་རྣམས་མ་འཚལ་ཏོ། །དེ་ནས་བཅོམ་ལྡན་འདས་ལ་རྒྱལ་པོ་ཆེན་པོ་བཞིས་འདི་སྐད་ཅེས་གསོལ་ཏོ། །བཙུན་པ་བཅོམ་ལྡན་འདས་ཡུལ་དང་འཕྲོད་ལགས་སམ་
འཚོ་བ་དང་ལྡན་ལགས་སམ། བཙུན་པ་བཅོམ་ལྡན་འདས་སྐུ་བདེ་ལགས་སམ། སྙུན་མི་མངའ་ལགས་སམ། ཉམ་ང་བ་མ་མཆིས་སམ། བཅོམ་ལྡན་འདས་ཀྱི་སྐུ་ལ་གནོད་

[89A]༄༅། །པ་མི་མངའ་ལགས་སམ། བཅོམ་ལྡན་འདས་ལ་གནོད་སྦྱིན་དང་སྲིན་པོ་དང། དྲི་ཟ་དང། ཀླུ་དང། ནམ་མཁའ་ལྡིང་དང། གསང་བ་བ་དང། འབྱུང་པོ་
དང། གྲུལ་བུམ་དང། ཡི་དྭགས་དང། སྲུལ་པོ་དང། ཤ་ཟ་དང་ལྷ་མ་ཡིན་དང། རླུང་ལྷ་དང། སྐེམ་བྱེད་དང། འཚེ་རྒྱུ་དང་སྨྱོ་བྱེད་དང། མི་འམ་ཅི་དང། གྱེན་དུ་རྒྱུ་དང་
རྒྱུ་བ་དང། འདུན་པ་དང། ངན་བགྱིད་དང། གཟི་བྱིན་འཕྲོག་པ་དང། བརྗེད་བྱེད་དང། རིམས་དྲག་པོ་དང། རིམས་ཞག་གཅིག་པ་དང་ཞག་གཉིས་པ་དང། ཞག་གསུམ་
པ་དང། ཞག་བཞི་པ་དང། མི་དང་མི་མ་ལགས་པ་སྡང་བར་སེམས་པ་དང། གླགས་ལྟ་བ་དང། ཕན་པར་མི་འདོད་པ་དང། གནོད་པར་བགྱིད་པ་དག་ལས། གནོད་པར་
བགྱིད་པར་སེམས་པ་ལྟ་མ་མཆིས་ལགས་སམ། དེ་སྐད་ཅེས་གསོལ་བ་དང། བཅོམ་ལྡན་འདས་ཀྱིས་རྒྱལ་པོ་ཆེན་པོ་བཞི་ལ་འདི་སྐད་ཅེས་བཀའ་སྩལ་ཏོ། །ཀྱེ་རྒྱལ་པོ་
ཆེན་པོ་དག་ང་ལ་ནི། ཐམས་ཅད་ཡོད་དེ། ཡུལ་དང་ཡང་འཕྲོད་འཚོ་བ་དང་ཡང་ལྡན། ལུས་ཀྱང་བདེ། ནད་ཀྱང་མེད། ཉམ་ང་བ་ཡང་མེད་དོ། །ཀྱེ་རྒྱལ་པོ་ཆེན་པོ་དག་ངའི་ལུས་
ལ་ནི༑ གནོད་པ་ཡང་མེད་དོ། །ཀྱེ་རྒྱལ་པོ་ཆེན་པོ་དག་ངས་ནི་འཇིག་རྟེན་ལྷ་དང་བཅས་པ། བདུད་དང་བཅས་པ། ཚངས་པ་དང་བཅས་པ། དགེ་སྦྱོང་དང་བྲམ་ཟེར་བཅས་པའི་

[89B] ལྷ་དང་མིར་བཅས་པའི་ནང་ན་གང་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ལ་གནོད་པ་བྱེད་པར་སེམས་པ་ཡང་དག་པར་མ་མཐོང་
ངོ། །ཀྱེ་རྒྱལ་པོ་ཆེན་པོ་དག་དེ་ལྟ་མོད་ཀྱི། ཁྱོད་ཀྱི་འཁོར་རྣམས་ངའི་འཁོར་ལ་གནོད་པ་བྱེད་པར་སེམས་སོ། །དེ་སྐད་ཅེས་བཀའ་སྩལ་པ་དང། བཅོམ་ལྡན་འདས་ལ་རྒྱལ་པོ་
ཆེན་པོ་བཞིས་འདི་སྐད་ཅེས་གསོལ་ཏོ། །བཙུན་པ་བཅོམ་ལྡན་འདས་བདག་ཅག་གསོལ་བ་མཆིས་ཏེ། དེའི་སླད་དུ་བཅོམ་ལྡན་འདས་ལ་བལྟ་བ་དང། ཕྱག་བགྱི་བ་དང་
བསྙེན་བཀུར་བགྱི་བ་དང། བཅོམ་ལྡན་འདས་ཉིད་ལ་ཞུ་བའི་སླད་དུ་བདག་ཅག་བཅོམ་ལྡན་འདས་ཀྱི་སྤྱན་སྔར་མཆིས་ལགས་སོ། །དེ་ཅིའི་སླད་དུ་ཞེ་ན། བཙུན་པ་བཅོམ་ལྡན་
འདས༑ དགོན་པ་དང། བས་མཐའི་གནས་མལ་འདི་དག་ན་ཤིན་ཏུ་སྡང་བའི་གནོད་སྦྱིན་དང། སྲིན་པོ་དང། དྲི་ཟ་དང། ཀླུ་དང། ནམ་མཁའ་ལྡིང་དང། གསང་བ་པ་དང། འབྱུང་པོ་
དང། གྲུལ་བུམ་དང། ཡི་དྭགས་དང། སྲུལ་པོ་དང། ཤ་ཟ་དང་ལྷ་མ་ཡིན་དང། རླུང་ལྷ་དང། སྐེམ་བྱེད་དང། འཚེ་རྒྱུ་དང་སྨྱོ་བྱེད་དང། མི་འམ་ཅི་དང། གྱེན་དུ་རྒྱུ་དང། རྒྱུ་བ་
དང། འདུན་པ་དང། ངན་བྱེད་དང། གཟི་བྱིན་འཕྲོག་པ་དང་བརྗེད་བྱེད་དང། རིམས་དྲག་པོ་དང། རིམས་ཞག་གཅིག་པ་དང། ཞག་གཉིས་པ་དང། ཞག་གསུམ་པ་དང། ཞག་

[90A]༄༅། །བཞི་པ་དང། མི་དང་མི་མ་ལགས་པ་སྡང་བར་སེམས་པ་དང། གླགས་ལྟ་བ་དང། ཕན་པར་མི་སེམས་པ་དང། གནོད་པ་བགྱིད་པ་དག་མཆིས་སོ། །བཙུན་པ་
བཅོམ་ལྡན་འདས་ཀྱི་ཉན་ཐོས་དེ་དག་ཀྱང་དེ་ན་གནས་ཏེ། བཅོམ་ལྡན་འདས་ཀྱེ་ཉན་ཐོས་དེ་དག་ནི། སྲོད་དང་ཐོ་རངས་མི་ཉལ་བར་སྦྱོར་བ་ལ་བརྩོན་པར་གནས་ལགས་སོ། །བཙུན་
པ་བཅོམ་ལྡན་འདས། གནོད་སྦྱིན་ནམ། སྲིན་པོ་ནས་གནོད་པར་བགྱིད་པའི་བར་དག་བཅོམ་ལྡན་འདས་ཀྱི་བསྟན་པ་འདི་ལ་དད་པའི་སེམས་དང་ལྡན་པ་ནི། ཉུང་ཟད་ཅིག་
མཆིས་པར་བས་སོ། །གང་དག་བཅོམ་ལྡན་འདས་ཀྱི་བསྟན་པ་འདི་ལ་མ་དད་པའི་སེམས་དང་ལྡན་པ་ནི། ཆེས་མང་ལགས་ཏེ། དེ་དག་ནི་བཙུན་པ་བཅོམ་ལྡན་འདས་ཀྱི་
ཉན་ཐོས་སྲོད་དང་ཐོ་རངས་ལ་མི་ཉལ་ཞིང་སྦྱོར་བ་ལ་བརྩོན་པར་གནས་པ་རྣམས་ལ་གནོད་པར་བགྱིད་པར་སེམས་ལགས་ཏེ། དེ་དག་དགག་པའི་སླད་དུ་གནོད་སྦྱིན་མ་རུངས་
པ་མ་དད་པ་རྣམས་དད་པར་བགྱི་བ་དང། དད་པ་རྣམས་སླར་ཞིང་དད་པར་བགྱི་བ་དང། འཁོར་བཞི་པོ་རྣམས་བདེ་ལེགས་དང། བདེ་བར་གནས་པར་བགྱི་བ་དང། མ་ལུས་པར་
ཤིན་ཏུ་མཉམ་པར་གཞོག་པར་འགྱུར་བའི་སླད་དུ་བསིལ་བའི་ཚལ་གྱི་མདོ་ཆེན་པོ་འདི་བཤད་པར་འཚལ་ལོ། །མི་མ་ཡིན་པ་སྡང་སེམས་ཅན་།རྒྱལ་བའི་བསྟན་ལ་

[90B] །དེ་དག་བདག་གིས་བཟླག་པར་བྱ། །རྒྱལ་ཆེན་རྣམས་ནི་བདག་ལ་ཉོན། །མདོ་ཆེན་འདི་ནི་ཐོས་ནས་ཀྱང། །མི་རྣམས་ལ་ནི་གནོད་མ་བྱེད། །གནོད་སྦྱིན་སྲིན་པོ་ཀླུ་རྣམས་
དང། །ནམ་མཁའ་ལྡིང་དང་གསང་བ་པ། །ཕན་པར་མི་འདོད་གང་ཡང་རུང། །དེ་དག་ཐམས་ཅད་བཟློག་པར་བྱ། །ལྷ་དང་ལྷ་མིན་རླུང་ལྷ་དང། །ལྷ་མོའི་ཚོགས་ཀྱིས་གང་བ་ཡི། །
གཞལ་མེད་ཁང་མཛེས་དེ་དག་ནི། །མེ་དང་འདྲ་བར་འོད་གསལ་ཞིང། །ཉི་མ་ཟླ་བའི་ཚུལ་འདྲ་བ། །རིན་ཆེན་ལས་བྱས་ཤིན་ཏུ་སྣང། །བསོད་ནམས་བྱས་པ་དག་གིས་གང། །བར་སྣང་
གདོན་རྣམས་རྣམ་པར་སྤངས། །མི་ལ་གནོད་བྱེད་གང་ཡིན་པའི་།འབྱུང་པོ་གྲུལ་བུམ་སྲིན་པོ་དང། །ཡི་དྭགས་སྲུལ་པོ་དེ་དག་གིས་།རྨད་བྱུང་དེ་དག་མི་མཐོང་སྟེ། །གཟི་བྱིན་ལྡན་
པའི་ལྷ་རྣམས་ཀྱེ། །གྲོང་ཁྱེར་དུ་ཡང་དེ་མི་འགྲོ། །འབྱུང་པོ་ཆེན་པོ་འདུ་བ་ན། །དེ་ཡང་དེ་དག་འདུར་མི་དབང། །སྟན་ནམ་ཡང་ན་ཆུ་ཡང་རུང། །ཟས་དང་སྐོམ་ཡང་མི་དབང་ངོ། །ལུས་
ངན་གྱི་ནི་ཕོ་བྲང་དུ། །ནམ་ཡང་དེ་དག་འགྲོ་མི་འགྱུར། །རྒྱལ་པོ་ཆེན་པོ་རྣམས་ཀྱི་ཚིག་འབྱུང་པོ་གང་ཞིག་མི་ཉན་པ། །དེ་ཡི་ཁ་ནས་ཁྲག་དྲོན་དག་མྱུར་དུ་རབ་ཏུ་འབབ་པར་
འགྱུར། །དེ་ཡི་བརླ་ཡི་གཡས་རོལ་ནས། །ཕོལ་མིག་དག་ཀྱང་འབྱུང་འགྱུར་ཏེ། །དེ་ནི་ནད་ཀྱིས་འཆི་འགྱུར་ཞིང། །གནོད་སྦྱིན་གཟུགས་ཀྱང་སྟོན་པར་འགྱུར། །འཇིག་རྟེན་

[91A]༄༅། །སྐྱོང་གིས་བཤད་པ་ཡི། །མདོ་ལས་གང་ཞིག་འགལ་བྱེད་པ་།འཇིགས་པ་ཐམས་ཅད་དེ་ལ་འོང། །མགོ་བོ་ཚལ་པ་བདུན་དུ་འགས་།རྒྱལ་པོ་ཆེན་པོ་
རྣམས་ཀྱི་ཚིག་གནོད་སྦྱིན་གང་དག་མི་ཉན་པ། །འབྱུང་པོ་སྲིན་པོ་གང་ཡོད་པ། །ངན་ཕྲེང་ལྷག་པའི་ངན་ཕྲེང་རྣམས། །ལྕགས་ལས་བྱས་པའི་འཁོར་ལོ་ཡི། །མཚོན་ཆ་སྤུ་
གྲི་སོ་འདྲ་བས། །གནོད་སྦྱིན་དེ་དག་བརླག་པར་བྱ། །རྒྱལ་པོ་ཆེན་པོ་དཔལ་དང་ལྡན། །གོ་ཆ་སྲ་ཞིང་མཚོན་རྣོལ། །སྟན་རྣམས་ལ་ནི་འཁོད་པ་དག་ཤར་ཕྱོགས་ན་ནི་ཡུལ་
འཁོར་སྲུང། །ལྷོ་ཕྱོགས་ན་ནི་འཕགས་སྐྱེས་པོ། །ནུབ་ཕྱོགས་ན་ནི་མིག་མི་བཟང། །བྱང་ཕྱོགས་ན་ནི་ལུས་ངན་པོ། །དེ་དག་དེ་ན་འཁོད་པ་ཡི། །ཉེ་འཁོར་གནོད་སྦྱིན་འདི་
རྣམས་གནས། །སེངྒེ་གཟུགས་དང་སྟག་གི་གཟུགས། །མི་སྡུག་པ་དག་འགྲོ་ཞིང་རྒྱུ། །གླང་ཆེན་གཟུགས་དང་རྟ་ཡི་གཟུགས། །ཁ་ཅིག་མ་ཧེའི་གཟུགས་ཅན་ལ། །དྲེད་
མོ་དང་ནི་ཝ་ཡི་གཟུགས། །ལུག་དང་སྤྱང་ཀི་ཕག་རྒོད་རྣམས། །རྣ་བ་འཕྱང་དང་རྣ་བོ་ཆེ། །རྣ་བ་གཅིག་པ་ཐ་དད་པ། །སྒྲ་ཆེར་འབྱིན་ཅིང་འཇིགས་བྱེད་པ། །ས་གཞི་རབ་ཏུ་གཡོ་
བར་བྱེད། །བོང་བུ་དང་ནི་རྔ་མོ་ཁྱི། །ཆ་ལུགས་གཞན་ཡང་ཉེ་འཁོར་འཁོད། །རྒྱལ་པོ་ཆེན་པོ་སྟོབས་པོ་ཆེ། །དེ་དག་ཕན་ཚུན་འདུ་བ་ན། །ལྷ་ཡི་ཤིང་རྟ་བཅས་པ་ཡིས། །ནམ་

[91B] །གནོད་སྦྱིན་དག་ནི་བདག་པོ་ཡང་།མི་རྣམས་ལ་ནི་བདེ་ལེགས་བྱེད། །སྱཱད་ཡ་ཐེ་དན། བ་ཀ་ཧུ་མུ་ལེ་ཧ་ཤི་ཎ་ཤ་ཤི་ཎ་བ་ན་མུ་ཧ་ལེ་ས་མུ་ཧཱ་
ལེ༑ ཨུ་དུ་ཧ་ལ། ས་མ་ཧཱ་ལེ། པྲ་ཤ་མ་མའི། རཱཀྵ་ས། ཨ་མ་ནུ་ཥྱཱ། བཱ་རེ་མི་ཡཀྵ་ནི། བཱ་རཱ་མི་པྲེ་ཏ་མ་བཧེ་ཐེ། དུ་མ་ནུ་ཥྱཱ། མ་སཔྟ་ཧ་དྷ་མུརྣན། སུ་ཏི་ཥ་ཏི། རྒྱལ་པོ་ཆེན་པོ་རྣམ་
ཐོས་བུ༑ ༑མི་ལ་ཞོན་པ་སྡེར་བཅས་པས། །འདི་སྨྲས་ནས་ནི་འཚུབ་མ་ལངས། །དེ་བཞིན་རི་ཡང་གཡོས་པར་གྱུར། །རྒྱལ་པོ་ཆེན་པོ་རྣམ་ཐོས་བུའི། །རིན་ཆེན་ཤིང་རྟ་བཅས་པ་
ན༑ ༑ལྷ་དང་མི་ཡི་སྒྲ་སྐད་གྲགས། །རྒྱལ་པོ་ཆེན་པོ་མཆི་བ་ན། །དངོས་པོ་རྣམས་ཀྱང་འབར་བར་འགྱུར། །སྲིན་པོ་འདོད་རྒུར་བསྒྱུར་བའི་གཟུགས། །དེ་ཡི་མདུན་ན་རྒྱུག་པར་
བགྱིད༑ ༑མི་མ་ཡིན་པའི་གཟུགས་རྣམས་ཀྱིས། །འཇིགས་ཤིང་སྐྲག་པ་སྐྱེད་པར་བགྱིད། །ཆེ་ཞིང་གཏུམ་ལ་མི་བཟད་པ། །དྲག་ཅིང་མཐོང་ན་མི་སྡུག་ལ། །སྤུ་ཡང་རིང་ཞིང་
སེན་མོ་རིང། །ལག་ན་རལ་གྲི་ཐོ་བ་ཐོགས། །སོ་ནི་ཟངས་ཅན་འཇིགས་པར་བགྱིད། །སྣ་ཆེ་རྔ་མོ་སྟག་གི་འདྲ། །དྲག་ཅིང་ལག་པ་ཁྲག་དམར་བ། །ཡན་ལག་མ་ཚང་ཕྱེད་ཙམ་
ལུས༑ ༑མིག་སེར་ལུས་ཀྱང་ཤིན་ཏུ་སར། །དྲི་མ་ཅན་ལ་ལུས་སྐེམ་པ་།སྐྲ་བརྫེས་ལྕགས་ཀྱི་མཆུ་ཅན་ལ། །མཚོན་ཆ་ཚབས་ཆེར་འདེབས་པར་བགྱིད། །རྣ་བ་གཞུ་སྣ་གསུས་

[92A]༄༅། །པོ་ཆེ༑ ༑སྦྲུལ་གྱི་གཟུགས་ཅན་བེ་འུའི་གཟུགས། །ཕག་གི་གཟུགས་ཅན་ལྟོ་བོ་ཆེ། །མགོ་བོ་ཆེ་ལ་ལག་རིང་བ། །རྣ་འཕྱང་བ་ལ་ནུ་མ་འཕྱང། །དེ་འདྲའི་
གནོད་སྦྱིན་མང་པོ་ཡི། །གཡོག་འཁོར་དག་གིས་ཡོངས་སུ་བསྐོར། །གནོད་སྦྱིན་བྱེ་བ་ཕྲག་སྟོང་རྣམས། །དེ་དག་མ་ནི་ལིམ་ལོག་ཅན། །གཡོག་འཁོར་དེ་དག་ལྷན་ཅིག་
ཏུ༑ ༑བདག་ནི་ཕྱག་འཚལ་སླད་དུ་མཆི། །གོའུ་ཏམ་དཔའ་བོ་ཁྱོད་ལ་ནི། །ཆོས་བཞིན་མཐུན་པར་ལྟ་ཞིང་མཆིས། །དྲག་ཅིང་རྒོད་ལ་གཏུམ་པ་དང། །མགོ་བོ་ཆེ་ལ་སྐྲ་རིང་
བ༑ ༑མི་རྣམས་དང་ནི་རི་དྭགས་དང། །བྱ་རྣམས་གཟི་བྱིན་འཕྲོག་པར་བགྱིད། །མེ་འབར་ཟ་དང་མང་དུ་ཟ། །མིག་གཅིག་པ་དང་མིག་སེར་དང། །སྣ་དང་རྣ་བ་བཅད་པ་དང།།
ཆད་པ་མང་པོས་བཅད་པ་དང། །མགོ་མ་མཆིས་དང་མགོ་བཅད་དང་།ལུས་ཀྱང་སྒུར་ལ་གཉེར་མ་གདོང། །མིག་ལ་མེ་འབར་རྐང་མེད་པ་།མི་རྣམས་འཇིགས་པར་བགྱིད་
པ་སྟེ༑ ༑འཕེལ་ཀ་ཆེ་ལ་རྒོད་བག་ཅན། །དེ་བཞིན་འགྲོ་ཞིང་རྒྱུ་བར་བགྱིད། །དེ་འདྲའི་གནོད་སྦྱིན་མང་པོ་ཡི། །གཡོག་འཁོར་དག་གིས་ཡོངས་སུ་བསྐོར། །གནོད་སྦྱིན་བྱེ་བ་
ཕྲག་སྟོང་རྣམས། །དེ་དག་མ་ནི་རྐུན་མ་ལགས། །གཡོག་འཁོར་དེ་དག་ལྷན་ཅིག་ཏུ། །བདག་ནི་ཕྱག་འཚལ་སླད་དུ་མཆིས། །གོའུ་ཏམ་དཔའ་བོ་ཁྱོད་ལ་ནི། །ཆོས་བཞིན་

[92B] །བདག་ཅག་གི་ནི་གནས་རྣམས་ན་།ཤིང་རྟ་ཞེས་བགྱི་སྲིན་མོ་མཆིས། །དེ་ལ་བུ་ཕོ་སྟོབས་ལྡན་པ་།སྟོང་ཕྲག་བཅུ་ཡིས་གྲངས་སྙེད་མཆིས། །དེ་དག་
བདག་གི་གཡོག་ལགས་ཏེ། །དེ་དག་ཕྱག་འཚལ་སླད་དུ་མཆིས། །གོའུ་ཏམ་དཔའ་བོ་ཁྱོད་ལ་ནི། །ཆོས་བཞིན་མཐུན་པར་ལྟ་ཞིང་མཆིས་།བདག་ཅག་གི་ནི་གནས་རྣམས་ན། །
མགྲིན་རིང་ཞེས་བགྱི་སྲིན་མོ་མཆིས། །སྲིན་མོ་ཤིན་ཏུ་ནག་པ་དང་།སྲིན་མོ་ནག་མོ་ཞེས་བགྱི་དང། །སྲིན་མོ་རབ་ནག་རྣམས་མཆིས་ཏེ་།དེ་དག་གོའུ་ཏམ་མཐུན་པར་བལྟ། །ས་ཡི་
གནོད་སྦྱིན་བདག་ཉིད་ཆེ། །དེ་དག་ས་སྟེང་གནས་པ་སྟེ། །གཡོག་འཁོར་དེ་དག་རྣམས་ཀྱིས་ནི། །ཡོངས་སུ་བསྐོར་ཏེ་འདིར་མཆིས་ལགས་།དེ་དག་ཀུན་དང་ལྷན་ཅིག་ཏུ། །བདག་ནི་
ཕྱག་འཚལ་སླད་དུ་མཆིས། །གོའུ་ཏམ་དཔའ་བོ་ཁྱོད་ལ་ནི། །ཆོས་བཞིན་མཐུན་པར་ལྟ་ཞིང་མཆིས། །བདག་གི་མདུན་ན་རྒྱུག་པ་ཡི་།ཡི་དྭགས་གནོད་སྦྱིན་སྲིན་པོ་རྣམས། །ལུས་ཆེན་
ཤུགས་ཀྱང་དྲག་པོ་སྟེ། །སོ་ཡང་ཆེ་ལ་ལྟོ་བོ་ཆེ། །རྣ་འཕྱང་འཇིགས་པ་ཆེན་པོ་སྟེ། །སློ་མ་རྣ་ལ་རབ་ཏུ་འཕྱང། །ཡན་ལག་དྲུག་པ་སོ་བརྟན་པ། །གུར་གུམ་མདོག་ཅན་ཐོ་བ་འདྲ། །
སོ་ཡང་རྩུབ་ཅིང་རྣོ་བ་དང། །མདུང་ཐུང་གསལ་ཞིང་འཇིགས་པར་བགྱིད། །གླང་ཆེན་མགོ་དང་བུམ་རྣ་ཅན། །མགོ་བོ་སྟག་དང་སེངྒེ་འདྲ། །ལྕགས་ཀྱི་སོ་ཅན་ལྕགས་ཀྱི་སྐྲ། །གདོན་

[93A]༄༅། །རྣམས་རྣམ་པར་སྐྲག་བགྱིད་པ། །ལག་ན་ལྕགས་ཀྱི་གཏུན་བུ་ཐོགས། །ལག་ན་ལྕགས་ཀྱི་ཐོ་བ་ཐོགས། །སོ་རྣོན་ལག་པ་རིང་བ་སྟེ། །འཇིགས་པའི་
གཟུགས་ཅན་ལྕགས་ཀྱི་མཆུ། །མགོ་བོ་ཆེ་ལ་སྐྲ་གཡེངས་པ། །ནག་ཅིང་མིག་སེར་སྣ་ཞོམ་པ། །བུམ་པའི་མགྲིན་དང་མིག་དམར་དང་།མིག་གཅིག་པ་དང་ལྟོ་བོ་ཆེ། །མཆུ་
འཕྱང་བ་དང་ལག་གཅིག་པ། །རྐང་གཅིག་པ་དང་རྐང་གཉིས་པ་།ཁ་མེད་ཁ་གཉིས་དྲག་པོ་སྟེ། །མི་རྣམས་རབ་ཏུ་འཇིགས་པར་བགྱིད་།ལག་ན་ཁར་བ་དབྱུག་པ་ཐོགས། །མདུང་
རྩེ་གསུམ་པ་སྐྲག་ཅིང་འཇིགས། །སྐྲག་ཅིང་འཇིགས་པར་བྱེད་པ་སྟེ་།གདོན་རྣམས་རྣམ་པར་སྐྲག་བགྱིད་པ། །སྐྲག་པར་བགྱིད་ཅིང་སྨྲ་བར་བགྱིད། །སེམས་ཀྱང་འཁྲུལ་
པར་བགྱིད་པ་སྟེ། །སྐྱོ་བར་བགྱིད་ཅིང་རྨོངས་པར་བགྱིད། །དེ་ནས་གཟི་བྱིན་འཕྲོག་པར་བགྱིད། །དེ་དག་འཇིག་རྟེན་འཇིགས་པ་སྟེ། །སྟོབས་པོ་ཆེ་ལ་བསྟེན་པར་དཀའ། །སྟོང་
ཕྲག་དྲུག་ཅུ་རྩ་བཞི་པོ། །རྒྱལ་པོ་ཆེན་པོའི་མདུན་ན་རྒྱུག་དེ་འདྲའི་གནོད་སྦྱིན་མང་པོ་ཡི། །གཡོག་འཁོར་དག་གིས་ཡོངས་སུ་བསྐོར། །གནོད་སྦྱིན་བྱེ་བ་ཕྲག་སྟོང་རྣམས།།
དེ་དག་ཕྱག་འཚལ་སླད་དུ་མཆིས། །གོའུ་ཏམ་དཔའ་བོ་ཁྱོད་ལ་ནི་།ཆོས་བཞིན་མཐུན་པར་ལྟ་ཞིང་མཆིས། །ས་ག་ལྔས་རྩེན་ཟླ་བ་དང། །སེངྒེ་སྡེ་དང་རབ་གནོན་དང། །མ་ལ་

[93B] །གང་པོ་དང་ནི་ནོར་འཛིན་དང་།ཙནྡན་དང་ནི་འདོད་མཆོག་དང། །སྣ་ཚོགས་སྡེ་དང་གཏོར་མ་ལེན། །ཡིད་བཞིན་རབ་འབྱོར་བཞིན་བཟང་དང། །འདམ་
བུ་ཅན་དང་ཤིན་ཏུ་རྒྱལ། །འདོད་པ་ཐམས་ཅད་འབྱོར་པ་དང་།དབང་པོ་རྒྱལ་བ་ཁྱུ་མཆོག་དང། །ནོར་བུ་བཟང་སྲས་རྫོགས་བཟང་དང། །འདམ་བུ་ས་མཆོག་འདམ་བུས་དགའ།།
ཁབ་ཀྱི་སྤུ་ཅན་རིང་བཟང་དང། །ལག་མཆོག་སྐྱེ་རྒུའི་བདག་པོ་དང། །འདམ་བུའི་རྒྱུད་དང་མདུང་རིང་དང། །རིག་པ་སྟོབས་ཅན་ནོར་བུ་དང། །འཇོག་པོ་ནག་པོ་ཆེན་པོ་དང། །ལ་བ་
ཅན་དང་དྲེའུ་དང་གཉིས། །ཀླུ་ཡི་རྒྱལ་པོ་ས་སྲུང་བུ། །ཡན་ལག་ཆེན་པོ་རྫུ་འཕྲུལ་ཆེ། །ནམ་མཁའ་ལྡིང་ནི་ཤུགས་ཆེན་ལྡན་།འདབ་ཆགས་ཀུན་གྱི་མཆོག་གྱུར་པ། །བྱ་ཡི་གཟུགས་
ཀྱིས་མཆི་བགྱིད་ཅིང། །རྒྱ་མཚོ་ཀུན་ཏུ་འཁྲུག་པར་བགྱིད། །ལྷ་དང་ལྷ་མིན་དྲི་ཟ་རྣམས། །འཇིགས་པར་བགྱིད་དང་དགེ་བའང་རུང་།མ་དད་པ་དང་དད་པ་རྣམས། །དེ་དག་ཐམས་ཅད་
འདིར་མཆིས་ཏེ། །གོའུ་ཏམ་དཔའ་བོ་ཁྱོད་ལ་ནི། །ཆོས་བཞིན་མཐུན་པར་ལྟ་ཞིང་མཆིས། །འཕྲོག་མ་ཞེས་བགྱི་གནོད་སྦྱིན་མོ། །འཇིགས་པར་བགྱིད་པ་སྟོབས་ཆེན་མོ། །དེ་ཡི་བུ་
ནི་ལྔ་བརྒྱ་རྣམས། །འཇིགས་བགྱིད་གནོད་སྦྱིན་མཐུ་རྩལ་ཅན་།བདག་ཉིད་ཀྱི་ནི་གཡོག་ལགས་ཏེ། །དེ་དག་ཕྱག་འཚལ་སླད་དུ་མཆིས། །གོའུ་ཏམ་དཔའ་བོ་ཁྱོད་ལ་ནི། །ཆོས་བཞིན་

[94A]༄༅། །མཐུན་པར་ལྟ་ཞིང་མཆིས། །མ་ག་དྷ་ན་ཐམས་ཅད་མཐོང། །ཀ་ཤི་ཀ་ན་པདྨ་འཆང། །ཡངས་པ་ཅན་ན་རྒྱལ་མཆོག་གནས། །གྱད་ཡུལ་ན་ནི་གྲགས་
འཛིན་གནས། །རྒྱལ་པོའི་ཁབ་ན་ཀུ་བེ་ར། །སེར་སྐྱའི་གནས་ན་དྲག་པོ་སྟེ། །ཏ་མ་ལ་ན་འབྱོར་པ་གནས། །མི་ཏི་ལ་ན་ཀུན་ཏུ་རྒྱལ། །མ་མོ་ཆེན་མོ་འདི་བརྒྱད་ནི། །གནོད་སྦྱིན་
རྣམས་ཀྱི་སྡེ་དཔོན་མཆོག་རྫུ་འཕྲུལ་ཆེན་པོ་སྐལ་བ་ཆེ། །སྟོབས་ཆེན་དེ་དག་ཐམས་ཅད་ནི། །ཡིད་དགེ་དད་པའི་སེམས་དང་ལྡན་།རྫོགས་སངས་རྒྱས་ལ་སྐྱབས་
མཆིས་པས། །དེ་དག་དང་ནི་འདུས་ནས་ཀྱང། །རྒྱལ་པོ་ཆེན་པོ་སྟོབས་ཆེན་གྱིས། །ཡང་དག་རྫོགས་སངས་རྒྱས་བསྟན་ལ། །མི་རྣམས་ལ་ནི་སྙིང་བརྩེའི་སླད། །གནོད་སྦྱིན་
འབྱུང་པོ་ཡི་དྭགས་དང། །སྡང་བའི་གདོན་རྣམས་བཟློག་པ་དང་།མི་མ་ཡིན་རྣམས་ཟློག་པ་ཡི། །སྲུང་བ་འདི་ནི་ལེགས་པར་བགྱིས། །དེ་ནས་རྒྱལ་པོ་རྣམ་ཐོས་བུ། །
ཐལ་སྦྱར་འདུག་སྟེ་སྨྲས་པ་ནི། །འཁོན་དང་འཇིགས་པ་ཀུན་འདས་པ། །རྣམ་གྲོལ་ཟག་པ་མི་མངའ་བ། །གོའུ་ཏམ་དཔའ་བོ་ཁྱོད་ལ་ནི་།ཆོས་བཞིན་མཐུན་པར་ལྟ་ཞིང་མཆིས།།
ཁྱེད་ལ་ལྷ་དང་གྲུབ་པ་དང། །བྲམ་ཟེ་ཐམས་ཅད་ཕྱག་འཚལ་ཏེ། །གནོད་སྦྱིན་བྱེ་བ་དྲུག་ཁྲི་དང། །བཞི་སྟོང་དག་ཀྱང་ལྷགས་ནས་ནི། །ཁོ་ར་ཁོར་ཡུག་ཡོངས་བསྐོར་ནས། །

[94B] །བདག་ནི་རྒྱལ་པོ་རྣམ་ཐོས་བུ། །བྱང་ཕྱོགས་སྐྱོང་བར་བགྱིད་པ་སྟེ། །འཇིག་རྟེན་མགོན་པོའི་ཉེ་འཁོར་དུ། །གནོད་སྦྱིན་རྒྱུ་སྐར་སྨྱོ་བྱེད་དང།། །།
བརྗེད་བྱེད་དང་ནི་མིའམ་ཅི། །སྐེམ་བྱེད་དང་ནི་རིམས་དྲག་དང་།དེ་བཞིན་རིམས་ནད་ཞག་བཞི་པ། །དེ་དག་བདག་གིས་བཟློག་པར་བགྱི་།སྱཱད་ཡ་ཐེ་དཾ། ཨུ་ཧ་ཧཾ། ཨུ་ཧ་ཧཾ། མ་ཧཱ་
ཧ༑ ཨུ་ཧ་མ་ཧཱ་ཧཾ། ས་ལ་མུ་ཛི། ཨི་ལཱི་མི་ལཱི། ཨི་ལཱི་མི་ལཱི་ཀི་ལཱི་མི་ལེ། ཙི་རི་ཊི། ཨི་ཨུ་བཧི་ཨུ་ཏུ་བཧི། པི་ཏི་ལི་ཡེ། མ་ཊ་མ་ལི། མ་ནནྡ་ཡེ་སཱཧཱ། རྒྱལ་པོ་ཆེན་པོ་རྣམ་ཐོས་ཀྱི་བུ་
ལུས་ངན་ལྕང་ལོ་ཅན་གྱི་བདག་པོ་ཕྱོགས་སྐྱོང་བར་གྱུར་ཅིག་།གནོད་སྦྱིན་དང། རྒྱུ་སྐར་དང། སྨྱོ་བྱེད་དང། བརྗེད་བྱེད་དང། མིའམ་ཅི་དང། གྱེན་དུ་རྒྱུ་དང། རྒྱུ་བ་དང། འདུན་
པ་དང། ངན་བྱེད་དང། གཟི་བྱིན་འཕྲོག་པ་རྣམས་བཟློག་པར་གྱུར་ཅིག་ལྷའི་ནང་ན་ལྷའི་རྒྱལ་པོ་ནོར་ལྷའི་བུ་ཞེས་བགྱི་བ་མཆིས་ཏེ། དེ་ལ་བདག་ཕྱག་འཚལ་ལོ། །དེ་ཡང་
བཅོམ་ལྡན་འདས་ཉིད་ལ་ཕྱག་འཚལ་ཏེ། རྫོགས་པའི་སངས་རྒྱས་དཔའ་བོ་སྟེ། །ཀུན་མཁྱེན་ཀུན་གཟིགས་ཁྱོད་ལ་འདུད། །ཡང་དག་དཔའ་བོ་ཁྱོད་ལ་འདུད། །ཆོས་བཞིན་
མཐུན་པར་ལྟ་ཞིང་མཆིས། །དེ་ནས་རྒྱལ་པོ་ཡུལ་འཁོར་སྲུང་།ཐལ་སྦྱར་འདུག་སྟེ་སྨྲས་པ་ནི། །ཆོས་ཀྱི་རྒྱལ་པོ་འོད་མཛད་པ། །སངས་རྒྱས་དཔལ་ལ་ཕྱག་འཚལ་ལོ། །གོའུ་

[95A]༄༅། །ཏམ་དཔའ་བོ་ཁྱོད་ལ་ནི། །ཆོས་བཞིན་མཐུན་པར་ལྟ་ཞིང་མཆིས། །གོའུ་ཏམ་ཁྱོད་ཀྱིས་གང་མཁྱེན་པ། །དེ་ནི་ལྷ་རྣམས་མ་འཚལ་ཏོ། །སྲིན་པོ་མཐོ་
ན་རབ་འཇིགས་པ། །སྟོང་ཕྲག་དྲུག་ཅུ་རྩ་བཞི་རྣམས། །ཁོ་ར་འཁོར་ཡུག་ཡོངས་བསྐོར་ནས། །ཐལ་མོ་སྦྱར་ཏེ་འཁོད་འགྱུར་ལགས་།བདག་ནི་རྒྱལ་པོ་ཡུལ་འཁོར་སྲུང། །
ཤར་ཕྱོགས་སྐྱོང་བར་བགྱིད་པ་སྟེ། །འཇིག་རྟེན་མགོན་པོའི་ཉེ་འཁོར་དུ། །སྲིན་པོ་རྣམས་དང་ཤ་ཟ་དང། །དྲི་ཟ་དང་ནི་རླུང་ལྷ་རྣམས། །དེ་དག་བདག་གིས་བཟློག་པར་བགྱི།།
སྱད་ཡ་ཐེ་ངན། ཨི་ཏི་མི་ཊཱི། ཁུ་ར་ཊེ། ཕུ་ར་ཊེ། མ་ཏི་བི་མ་ཏི། ཨུ་མ་ཏི། ཨཀྐེ། མཀྐེ། ནཀྐེ། ཨ་ཊུ་མི། བ་ཊུ་མི། མ་བཧེ། ཨི་རི་ཊི། པི་རི་ཊི་སཱཧཱ། རྒྱལ་པོ་ཆེན་པོ་ཡུལ་འཁོར་
སྲུང་ཕྱོགས་སྐྱོང་བར་གྱུར་ཅིག་སྲིན་པོ་དང། ཡི་དྭགས་དང་དྲི་ཟ་དང། རླུང་ལྷ་དང། མིའམ་ཅི་དང། གཟི་བྱིན་འཕྲོག་པ་རྣམས་བཟློག་པར་གྱུར་ཅིག་ལྷའི་ནང་ན་ལྷའི་
རྒྱལ་པོ་ནོར་ལྷའི་བུ་ཞེས་བགྱི་བ་མཆིས་ཏེ། དེ་ལ་བདག་ཕྱག་འཚལ་ལོ། །དེ་ཡང་བཅོམ་ལྡན་འདས་ཉིད་ལ་ཕྱག་འཚལ་ཏེ། རྫོགས་པའི་སངས་རྒྱས་དཔའ་བོ་སྟེ། །ཀུན་
མཁྱེན་ཀུན་གཟིགས་ཁྱོད་ལ་འདུད། །ཡང་དག་དཔའ་བོ་ཁྱོད་ལ་འདུད་།ཆོས་བཞིན་མཐུན་པར་ལྟ་ཞིང་མཆིས། །དེ་ནས་རྒྱལ་པོ་འཕགས་སྐྱེས་པོ། །ཐལ་སྦྱར་འདུག་སྟེ་

[95B] །འཇིག་རྟེན་མགོན་པོ་སྐྱབས་མཛད་པ། །འཇིག་རྟེན་ཀུན་ལ་ཕན་པ་མཛད། །གོའུ་ཏམ་དཔའ་བོ་ཁྱོད་ལ་ནི། །ཆོས་བཞིན་མཐུན་པར་ལྟ་ཞིང་མཆིས། །གྲུལ་བུམ་ཡི་དྭགས་
སྲུལ་པོ་རྣམས། །སྟོང་ཕྲག་དྲུག་ཅུ་རྩ་བཞི་རྣམས། །ཁོ་ར་ཁོར་ཡུག་ཡོངས་བསྐོར་ནས། །ཐལ་མོ་སྦྱར་ཏེ་འཁོད་གྱུར་ལགས། །བདག་ནི་རྒྱལ་པོ་འཕགས་སྐྱེས་པོ། །ལྷོ་ཕྱོགས་
སྐྱོང་བར་བགྱིད་པ་སྟེ། །འཇིག་རྟེན་མགོན་པོའི་ཉེ་འཁོར་དུ་།འབྱུང་པོ་རྒྱུ་བ་གཟི་བྱིན་འཕྲོག་གྲུལ་བུམ་ཡི་དྭགས་སྲུལ་པོ་རྣམས། །དེ་དག་བདག་གིས་བཟློག་པར་བགྱི། །སྱཱད་
ཡ་ཐེ་དན། ཨ་ལེ། ཨི་ལེ་ལེ། ཀི་ལི་ཀི་ལེ་ལེ། ཀུ་པ་ཀུ་པ་ས། སི་ལེ་སི་ལེ་ལེ། སི་ལི་ལི་ལི། །ལི་ལི་ལི་ལི་ལི། ཧི་ཏི་སི་ལེ། མ་ཏི། སུ་མ་ཏི། སུ་སུ་མ་ཏི། སུ་སུ་སུ་སུ། སུ་སུ་མ་ཏི་
ཧི་ལི་ཥ་ལི་ཥ་སཱཧཱ། རྒྱལ་པོ་ཆེན་པོ་འཕགས་སྐྱེས་པོ་ཕྱོགས་སྐྱོང་བར་གྱུར་ཅིག་གྲུལ་བུམ་དང། ཡི་དྭགས་དང། སྲུལ་པོ་དང་འབྱུང་པོ་དང། རྒྱུ་བ་དང། གཟི་བྱིན་འཕྲོག་པ་
རྣམས་བཟློག་པར་གྱུར་ཅིག་ལྷའི་ནང་ན་ལྷའི་རྒྱལ་པོ་ནོར་ལྷའི་བུ་ཞེས་བགྱི་བ་མཆིས་ཏེ། དེ་ལ་བདག་ཕྱག་འཚལ་ལོ། །དེ་ཡང་བཅོམ་ལྡན་འདས་ཉིད་ལ་ཕྱག་འཚལ་ཏེ་
རྫོགས་པའི་སངས་རྒྱས་དཔའ་བོ་སྟེ། །ཀུན་མཁྱེན་ཀུན་གཟིགས་ཁྱོད་ལ་འདུད། །ཡང་དག་དཔའ་བོ་ཁྱོད་ལ་འདུད། །ཆོས་བཞིན་མཐུན་པར་ལྟ་ཞིང་མཆིས། །དེ་ནས་རྒྱལ་པོ་

[96A]༄༅། །མིག་མི་བཟང། །ཐལ་སྦྱར་འདུག་སྟེ་སྨྲས་པ་ནི། །མུན་པར་གྱུར་པའི་འཇིག་རྟེན་ལ། །བཅོམ་ལྡན་ལམ་རྣམས་སྟོན་མཛད་པ། །གོའུ་ཏམ་དཔའ་བོ་ཁྱོད་ལ་
ནི༑ ༑ཆོས་བཞིན་མཐུན་པར་ལྟ་ཞིང་མཆིས། །འཇིག་རྟེན་དག་ན་ཉི་ཟླ་འདྲ། །རིན་ཆེན་སྙིང་པོ་སྟོབས་པོ་ཆེ། །ཀླུ་དང་མཁའ་ལྡིང་གསང་བ་པ། །སྟོང་ཕྲག་དྲུག་ཅུ་རྩ་བཞི་རྣམས།།
ཁོ་ར་ཁོར་ཡུག་ཡོངས་བསྐོར་ནས། །ཐལ་མོ་སྦྱར་ཏེ་འཁོད་གྱུར་ལགས། །བདག་ནི་རྒྱལ་པོ་མིག་མི་བཟང། །ནུབ་ཕྱོགས་སྐྱོང་བར་བགྱིད་པ་སྟེ། །འཇིག་རྟེན་མགོན་པོའི་ཉེ་
འཁོར་དུ། །ཀླུ་དང་མཁའ་ལྡིང་གསང་བ་པ། །ལྷ་མིན་དབང་པོ་སྟོབས་པོ་ཆེ། །དེ་དག་བདག་གིས་བཟློག་པར་བགྱི། །སྱཱད་ཡ་ཐེ་དན་ད་གེ་ད་གེ་སུ་བ་ཏི་ཡེ་པ་ཊེ། ཨ་ཊ། ཀ་མཊྚེ་
བི་མ་བ་ད་མ། བི་ད་ད་མ། བཧི་ད་ད་མ་ནི། ཨ་བཧི་ན་མེ་གཙྪ་བཧུ་ཏེ། ན་ལ་ཕི་ཡེ། བ་ར་ད་ར་ཏྲ་ཙི་ཙི་ལེ། ཙི་ལི་ལི་ལི་ལི་ལི་ལི་སཱཧཱ། རྒྱལ་པོ་ཆེན་པོ་མིག་མི་བཟང་ཕྱོགས་སྐྱོང་བར་
གྱུར་ཅིག་ཀླུ་དང། ནམ་མཁའ་ལྡིང་དང། གསང་བ་པ་དང། ལྷ་མ་ཡིན་དང། གཟི་བྱིན་འཕྲོག་པ་རྣམས་བཟློག་པར་གྱུར་ཅིག་ལྷའི་ནང་ན་ལྷའི་རྒྱལ་པོ་ནོར་ལྷའི་བུ་ཞེས་བགྱི་
བ་མཆིས་ཏེ། དེ་ལ་བདག་ཕྱག་འཚལ་ལོ། །དེ་ཡང་བཅོམ་ལྡན་འདས་ཉིད་ལ་ཕྱག་འཚལ་ཏེ། རྫོགས་པའི་སངས་རྒྱས་དཔའ་བོ་སྟེ། །ཀུན་མཁྱེན་ཀུན་གཟིགས་ཁྱོད་ལ་

[96B] ༑ཡང་དག་དཔའ་བོ་ཁྱོད་ལ་འདུད། །ཆོས་བཞིན་མཐུན་པར་ལྟ་ཞིང་མཆིས། །དེ་ནས་རྒྱལ་པོ་ཆེན་པོ་བཞི་བླ་གོས་ཕྲག་པ་གཅིག་ཏུ་གཟར་ནས་པུས་མོ་གཡས་པའི་ལྷ་ངས་
ལ་བཙུགས་ཏེ་ཐལ་མོ་སྦྱར་ནས་བཅོམ་ལྡན་འདས་འབའ་ཞིག་ལ་ཕྱག་འཚལ་ཞིང་གྲོས་མཐུན་པ་དང། ཚིག་མཐུན་པ་དང། སྐད་མཐུན་པར་བཅོམ་ལྡན་འདས་ལ་འདི་སྐད་ཅེས་
གསོལ་ཏོ། །བཙུན་པ་བཅོམ་ལྡན་འདས། བསིལ་བའི་ཚལ་གྱི་མདོ་ཆེན་པོ་འདི་ནི། རྒྱལ་པོ་ཆེན་པོ་བཞིའི་སྲུང་བ་སྟེ། འཁོར་བཞི་པོ་རྣམས་ལ་ཡོངས་སུ་ཁྱབ་པའོ། །གནོད་
སྦྱིན་དང། སྲིན་པོ་ནས་གནོད་པ་བགྱིད་པའི་བར་དུ་བཟློག་པར་བགྱི་བ་དང། འཁོར་བཞི་རྣམས་ལ་སྲུང་བ་དང། སྐྱོབ་པ་དང། སྦེད་པ་དང། བདེ་ལེགས་སུ་འགྱུར་བ་དང། བདེ་
བར་གནས་པར་བགྱིད་པ་ལགས་སོ། །དེ་སྐད་ཅེས་གསོལ་པ་དང། བཅོམ་ལྡན་འདས་ཀྱིས་རྒྱལ་པོ་ཆེན་པོ་བཞི་ལ་འདི་སྐད་ཅེས་བཀའ་སྩལ་ཏོ། །ཀྱེ་རྒྱལ་པོ་ཆེན་པོ་དག་རིག་
སྔགས་ཀྱི་རྒྱལ་མོ་ཆེན་མོ་བཟུང་ཟིན་ཏོ། །བསིལ་བའི་ཚལ་གྱི་མདོ་ཆེན་པོ་ངས་ཡོངས་སུ་བཟུང་ཟིན་ཏོ། །ཀྱེ་རྒྱལ་པོ་ཆེན་པོ་དག་།གཞན་ཡང་ངས་བསིལ་བའི་ཚལ་གྱི་མདོ་ཆེན་པོ་
ལ་རྗེས་སུ་ཡི་རང་བའི་རིག་སྔགས་ཀྱི་རྒྱལ་མོ་ཆེན་མོ་བརྗོད་ཀྱི། དེ་ལེགས་པར་རབ་ཏུ་ཉོན་ལ་ཡིད་ལ་ཟུངས་ཤིག་དང། ངས་བཤད་དོ། །བཅོམ་ལྡན་འདས་དེ་ལྟར་འཚལ་ལོ། །

[97A]༄༅། །ཞེས་རྒྱལ་པོ་ཆེན་པོ་བཞིས་བཅོམ་ལྡན་འདས་ཀྱིས་བཀའ་སྩལ་པ་མཉན་ཏོ། །དེ་ནས་བཅོམ་ལྡན་འདས་ཀྱིས་ཕྱག་གཡས་པས་ན་བཟའ་ཆོས་གོས་ཕྱེ་
ནས་འབྱུང་པོའི་ཚོགས་དེ་དག་ལ་འདི་སྐད་ཅེས་བཀའ་སྩལ་ཏོ། །ངས་འདི་བསྟན་པར་བྱའོ། །རྒྱལ་པོ་ཆེན་པོ་རྣམ་ཐོས་ཀྱི་བུ་ལ་དབྱེ་བར་བྱའོ། །ཐམས་ཅད་ལ་གོ་བར་
བྱའོ༑ ༑དེ་ནས་བཅོམ་ལྡན་འདས་ཡང་དག་པར་རྫོགས་པའི་སངས་རྒྱས་ཀྱི་སྲིག་སྔགས་འདི་བཀའ་སྩལ་ཏོ། །སྱཱད་ཡ་ཐེ་དན། ཧི་ལཱི་ཧི་ལཱི། བཧི་སི་ནི་བཀྐེ་ཨ་ཧ་ར་ཡེ། ཏ་མ་
ཏི༑ ཏ་མ་ཏི། ཏི་ལ་བཀྐེ། བ་ལཱི་ཏ་ཀེ། ད་རི་ཏི་ན། དཧི་ན་ད་ཕུ་ཊྱི་ཕུ་ཕུ་ཊྱི། གུ་གུ་ཊྱ། ཧི་ཙ་ཀཾ་ཏི། མཱ་མཱ་ཀཱཾ་ཏཱི་སཱཧཱ། བཅོམ་ལྡན་འདས་ཀྱིས་རིགས་སྔགས་ཀྱི་རྒྱལ་མོ་ཆེན་མོ་འདི་
བཀའ་སྩལ་པ་ན་ས་འདི་ཀུན་ཏུ་གཡོས། འབྱུང་པོ་ཐམས་ཅད་རབ་ཏུ་འདར་ནས་ཀྱེ་མ་ཀྱི་ཧུད། ཀྱེ་མ་སྡུག་བསྔལ་ལོ། །ཞེས་སྒྲ་ཆེན་པོ་བྱུང་ངོ། །སྲིན་པོ་རྣམས་ཀྱིས་ཀྱང་འདི་
སྐད་ཅེས་སྨྲས་ཏེ། འདི་ལྟར་ཡང་དག་རྫོགས་སངས་རྒྱས། །སེམས་ཅན་ཀུན་ལ་ཐུགས་བརྩེ་ནས། །འབྱུང་པོ་ཀུན་འཇིགས་ཉེན་པ་ཡི། །རིག་སྔགས་འདི་འདྲ་གསུང་བར་
མཛད༑ ༑དེ་ནས་ཀུན་མཁྱེན་སྟོན་པ་པོ། །སེམས་ཅན་ཀུན་ལ་ཐུགས་བརྩེ་བས། །གནོད་སྦྱིན་སྲིན་པོ་དྲི་ཟ་དང། །ཀླུ་དང་མཁའ་ལྡིང་གསང་བ་པོ། །འབྱུང་པོ་རྒྱུ་བ་གཟི་བྱིན་

[97B]གྲུལ་བུམ་ཡི་དྭགས་སྲུལ་པོ་དང། །ལྷ་མིན་གཤེད་བྱེད་རོ་ལངས་དང། །བརྗེད་བྱེད་དང་ནི་མི་འམ་ཅི། །སྐེམ་བྱེད་དང་ནི་རིམས་དྲག་དང། །དེ་བཞིན་བྲམ་ཟེ་སྲིན་པོ་དང། །སྐྱོ་བྱེད་
རིམས་ནང་ཞག་གསུམ་པ། །དེ་བཞིན་ཞག་ནི་བཞི་པ་རྣམས། །སྐྲག་ཅིང་རབ་ཏུ་འདར་གྱུར་ཏེ། །ཕྱོགས་བཅུར་རྒྱུག་པ་གཟིགས་ནས་ཀྱང་།དེ་དག་ལ་ནི་ཐུགས་བརྩེའི་ཕྱིར། །རིག་
སྔགས་འདི་ནི་བརྗོད་པར་མཛད། །སྱཱད་ཡ་ཐེ་དན། ཧི་རི་མ་ཁ་ཏི་རི་ཁ་ཁ། ཀ་ཊ་མ་ཊཱ། སིདྡྷ་མཧཱ་ཏ་རི། ཨ་ཌ་ཏི་ནི། ད་ཌ་ད་ཌ། ད་ཏི་ལི། ད་མུཊྚུ། ད་མདྡེ། དཧུ་དཧུ་རི། ད་ར་རི། ད་ར་
མི་ར༑ ཀི་ལ་ཀཱ་ཡེ། ཀ་ཏ་བ་རེ་ཎེ། སུ་སུ་མ་ལེ་སཱཧཱ། གསང་སྔགས་ཆེན་མོ་རིག་སྔགས་ཆེན་མོ་འདི་ལས་འགལ་བར་མ་བྱེད་ཅིག་།བཅོམ་ལྡན་འདས་ཀྱི་གསུང་གི་ཆོས་ལ་ཡང་
དག་པར་སོ་སོར་རྟོགས་ཤིག་ཁྱེད་ཀུན་ལུས་ཞིག་སྟེ་ཤི་བའི་འོག་ཏུ་ངན་སོང་ངན་འགྲོ་ལོག་པར་ལྟུང་བ་སེམས་ཅན་དམྱལ་བ་རྣམས་སུ་སྐྱེ་ཞིང་འཁོར་བར་འགྲོ་བ་རེ། དེ་ནས་
རྒྱལ་པོ་ཆེན་པོ་བཞིས་བཅོམ་ལྡན་འདས་ཀྱི་རིག་སྔགས་ཀྱི་རྒྱལ་མོ་ཆེན་མོ་སྔོན་མ་ཐོས་པ་འདི་ཐོས་ནས་སྐྲག་ཅིང་དངངས་ཏེ། མི་དགའ་ལས་ཀྱི་བུང་ཞེས་བྱེད་ནས་ཐལ་མོ་སྦྱར་ཏེ་
བཅོམ་ལྡན་འདས་ལ་ཕྱག་འཚལ་ཞིང་གྲོས་མཐུན་པ་དང། ཚིག་མཐུན་པ་དང། སྐད་མཐུན་པར་བཅོམ་ལྡན་འདས་ལ་འདི་སྐད་ཅེས་གསོལ་ཏོ། །སྡང་བའི་འབྱུང་པོ་ཟད་བགྱིད་པ།།

[98A]༄༅། །རིག་སྔགས་འདི་ནི་ལེགས་པར་གསུངས། །མི་ཡི་འཇིག་རྟེན་བདེ་བགྱི་བའི། །རིག་སྔགས་བདག་ཅག་བརྗོད་པར་འཚལ། །དེ་ལ་རིག་སྔགས་འདི་ལགས་
ཏེ༑ ༑འཇིག་རྟེན་མགོན་པོ་བདག་ལ་གསོན། །སྱཱད་ཡ་ཐེ་དཾ། ཨུ་ཧུ་ཧ་ལ། ཀུ་ལི་ཛི་བ། ཨུ་བཧུ་ཡ། མ་སུ་ར་བི་ལ། ཨད་ཕྱཱ་བད་དྱཱ་ཨད་དྱཱ་བ་དྱཱ། ཨད་དྱཱ་བ་ཏེ། ནད་ད་བད་དཡེ། མ་
རུདྷྱ། མ་རུ་དྷྱ། བ་དི་མ་རུང་དྱ་ཕ་ལ་སཱཧཱ། བཅོམ་ལྡན་འདས་འབྱུང་པོ་ཐམས་ཅད་བཟློག་པ་འདི་གཟུང་བར་གསོལ། སྱཱད་ཡ་ཐེ་དཾ། ཨི་ལི་ཨི་ལི། མི་ལི་མི་ལི། ཀི་ལི་ཀི་
ལི༑ བ་ན་ར། ནི་ལ་པ་ཡ། བཧུ་བཧུ་བཧུ་ར། ཐི་རུ་ཕུ་ཕུ་ཕུ་ར་ག་ཤ་ལཱི་རཽ་ཁ་ད་ཡ་མ་ལ། ཁུ་ལི་ཁུ་ལི་པ་ཡ་སཱཧཱ། རིག་སྔགས་ཀྱི་རྒྱལ་མོ་འདི་ནི། ལོ་གཅིག་གི་བར་དུ་མཚམས་
གཅོད་པ་དང། འབྱུང་པོ་ཐམས་ཅད་ཟློག་པ་དང། དོན་ཐམས་ཅད་གྲུབ་པ་ལགས་སོ། །དེ་ནས་གནོད་སྦྱིན་དང། སྲིན་པོ་དང། དྲི་ཟ་ནས་གནོད་པར་བགྱིད་པའི་བར་རྣམས་ཀྱིས་
བཅོམ་ལྡན་འདས་ཀྱི་རིག་སྔགས་ཀྱི་རྒྱལ་མོ་ཆེན་མོ་སྔོན་མ་ཐོས་པ་འདི་ཡང་ཐོས། རྒྱལ་པོ་ཆེན་པོ་བཞིའི་སྲུང་བ་སྔོན་མ་ཐོས་པ་འདི་ཐོས་ནས་སྐྲག་ཅིང་སྡངས་ལ་མི་དགའ་
སྟེ༑ སྐྱི་བུང་ཞེས་བྱས་ནས་ས་ལ་འཛུལ། ཀུན་ཏུ་འཛུལ། ཀུན་ཏུ་རབ་ཏུ་འཛུལ་བར་བྱེད་དོ། །དེ་ནས་བཅོམ་ལྡན་འདས་ཀྱིས་ས་གཞི་རྡོ་རྗེར་སྤྲུལ་ནས་དེ་དག་ཕྱོགས་བཞིར་

[98B] །དེ་ནས་རྒྱལ་པོ་བཞིས་ཕྱོགས་བཞིར་མེའི་ཕུང་པོ་ཆེན་པོ་སྤྲུལ་ཏེ། དེ་ནས་ནམ་མཁའ་ལ་རྒྱུག་གོ། དེ་ནས་བཅོམ་ལྡན་འདས་ཀྱིས་ནམ་མཁའ་གསེར་དུ་སྤྲུལ་ཏོ། །དེ་ནས་
འཇིག་རྟེན་སྐྱོང་བ་རྒྱལ་པོ་ཆེན་པོ་རྣམ་ཐོས་ཀྱི་བུ་ལྷ་དང་དྲི་ཟས་བསྐོར་ཅིང་མདུན་དུ་བདར་ཏེ། སྟེང་གི་བར་སྣང་ལ་འཕགས་ནས་གནོད་སྦྱིན་དང་སྲིན་པོ་ནས་གནོད་པར་བྱེད་པའི་
བར་རྣམས་གཞོམ་པ་དང། སེམས་ཅན་ཐམས་ཅད་ལ་སྙིང་བརྩེ་བ་དང། འབྱུང་པོ་ཐམས་ཅད་བཟློག་པ་དང། འཁོར་བཞི་པོ་རྣམས་བསྲུང་བ་དང། བསྐྱབ་པ་དང། སྦ་བ་དང། བདེ་
ལེགས་སུ་འགྱུར་བ་དང། བདེ་བར་གནས་པར་བྱ་བའི་ཕྱིར་རིག་སྔགས་འདི་བརྗོད་དོ། །སྱཱད་ཡ་ཐེ་དཾ། གི་མི་གི་མི་གི་མི་གི་མི་གི་ནི་གི་ནི་གི་ནི་གི་ནི། ན་ཁི་མི་ན་ཁི། ནི་ཥ་ནི་ཥ་ནི་
ཥ༑ ཨུ་བ་ཨ། དི་ཤྭ་དི་ཤྭ། བི་ད་ཤ། སརྦྦ་དི་ཤྭ་ཨ་དཧི་པ་ཏི། གི་ར་བི་ར། ཛ་ནི་བཧུ་མི་པ་ཏི། ཨི་ལི་ལཱི། ཨི་ལི་ལཱི། ཀི་ལི་ལཱི། ཀི་ལི་ལཱི། ཀི་ལི་ཀི་ལི་ལཱི། ཀི་ལི་ཀི་ལི་ལཱི། ཀི་ལི་ཀི་ལི་
ལཱི༑ ཀི་ལི་ཀི་ལི་ལཱི། ཀི་ལི་ལི་ལི་ལི་ལི་ལི། ཀི་ལི་ལི་ལི་ལི་ལི་ལི་ལི་ལི། ཨད་དཡི། ནད་དཡི། ཀུ་ནྱད་དཡི། མཧཱ་ཀུ་ནད་དཡི། ཀུ་ལད་དཡི། ཁུ་ལཾ་དཡི། མ་ཧཱ་ཁུ་ལཾ་དཡི། ཧུ་ལུ་ཧུ་ལུ་ལུ། ཧུ་
ལུ་ལུ་ལུ། ཧུ་ལུ་ལུ་ལུ་ལུ། ཧུ་ལུ་ལུ་ལུ་ལུ་ལུ། ཧུ་ལུ་ལུ་ལུ་ལུ་ལུ་ལུ་ལུ་ལུ་ལུ་ལུ། ཧ་ལ་ཧ་ལ། ཧི་ལི་ཧི་ལི། ལ་ཧ་ཧ་ལུ། ཧུ་ལེ། ཨི་ཧ་ཧུ་ལེ་ཧུ་ལེ། ཨུ་ལད་ཏྱི། ཧི་ལེ། ཨུ་ཧ་ཧི་ལི་

[99A]༄༅། །ཧི་ལེ་ཧི་ལེ། ཧུ་ལུ་ཧི། ཧུ་ལུ་ཧུ་ལུ་ཧུ་ལུ། ཧུ་ལུ་ཧུ་ལེ་ཧ་ཧ་ཧ་ཧ་ཧ་ཧ་སཱཧཱ། རྒྱལ་པོ་ཆེན་པོ་རྣམ་ཐོས་ཀྱི་བུ་ཕྱོགས་སྐྱོང་བར་གྱུར་ཅིག་ལྷ་རྣམས་ཀྱི་ནང་ན་
ལྷའི་རྒྱལ་པོ་ནོར་ལྷའི་བུ་ཞེས་བགྱི་བ་མཆིས་ཏེ། དེ་ལ་བདག་ཕྱག་འཚལ་ལོ། །ད་ཡང་བཅོམ་ལྡན་འདས་ཉིད་ལ་ཕྱག་འཚལ་ཏེ་རྫོགས་པའི་སངས་རྒྱས་དཔའ་བོ་སྟེ། །ཀུན་
མཁྱེན་ཀུན་གཟིགས་ཁྱོད་ལ་འདུད། །རྫོགས་པའི་སངས་རྒྱས་རྐང་གཉིས་མཆོག་ཤེས་རབ་ཆེན་པོ་ཁྱོད་ལ་འདུད། །གོའུ་ཏམ་ཁྱོད་ཀྱིས་གང་མཁྱེན་པ། །དེ་ནི་ལྷ་རྣམས་མ་
འཚལ་ཏོ། །ཡང་དག་དཔའ་བོ་ཁྱོད་ལ་འདུད། །ཆོས་བཞིན་མཐུན་པར་ལྟ་ཞིང་མཆིས། །གནོད་སྦྱིན་དང། སྲིན་པོ་དང། དྲི་ཟ་ནས་གནོད་པར་བགྱི་བའི་བར་རྣམས་མིང་འདི་ཞེས་
བྱ་བའི་ལུས་ལ་བབས་པ་ལས་གུད་དུ་དེངས་ཤིག་གལ་ཏེ་མིང་འདི་ཞེས་བྱ་བའི་ལུས་ལས་མྱུར་དུ་གུད་དུ་མ་དོང་ན། དེ་དག་ལ་མྱུར་དུ་འཇིགས་པ་ཆེན་པོ་དང། ནད་དྲག་པོས་
འདེབས་པར་འགྱུར་ལ། དེའི་རྐྱེན་གྱིས་མགོ་བོ་དང། སྙིང་ཚལ་པ་བརྒྱར་འགས་པར་འགྱུར་ཏེ། དེའི་མོད་ལ་སྡུག་བསྔལ་དུ་མ་འབྱུང་བ་དང། བརླག་པ་དང། མཐའ་མེད་
པར་འགྱུར་རོ། །འབྲུམ་བུའི་གདོན་གང་ཡིན་པ་དང། སྐྱ་རེངས་འཆར་ཀའི་གདོན་གང་ཡིན་པ་དང། གྲིབ་གནོན་གྱི་གདོན་གང་ཡིན་པ་དེ་དག་ཀྱང་བསིལ་བའི་ཚལ་གྱི་མདོ་

[99B]གུད་དུ་དེངས་ཤིག་གལ་ཏེ་མྱུར་དུ་གུད་དུ་མ་དོང་ན། དེ་དག་ལ་མྱུར་དུ་འཇིགས་པ་ཆེན་པོ་དང། ནད་དྭག་པོས་འདེབས་
པར་འགྱུར་ལ། དེའི་རྐྱེན་གྱིས་མགོ་བོ་དང། སྙིང་ཚལ་པ་བརྒྱར་འགས་པར་འགྱུར་ཏེ། དེའི་མོད་ལ་སྡུག་བསྔལ་དུ་མ་འབྱུང་བ་དང་བརླག་པ་དང། མཐའ་མེད་པར་འགྱུར་རོ། །
གཟི་བྱིན་དང་ནི་ཁྲག་ཟ་བ། །ཉིན་མཚན་རྒྱུ་བ་གང་ཡིན་པ་།དེ་དག་གིས་ཀྱང་ལེགས་གསུངས་པའི། །མདོ་བཤད་ཐོས་ནས་གཏང་བར་གྱིས། །ཤ་ཟ་ལུས་འཕགས་སྐེམ་བྱེད་
དང། །འབྱུང་པོ་འཇིགས་བྱེད་སྲུལ་པོ་རྣམས། །དེ་དག་གིས་ཀྱང་ལེགས་གསུངས་པའི། །མདོ་འདི་བཤད་པ་ཐོས་ནས་ཐོང། །ལྷ་དང་ལྷ་མིན་རླུང་ལྷ་དང། །དྲི་ཟ་དང་ནི་གདོན་གྱི་
བླ༑ ༑འབྱུང་པོ་དང་ནི་ཤ་ཟ་དང། །དེ་བཞིན་གནོད་སྦྱིན་སྲིན་པོ་རྣམས། །ཀུན་ཏུ་འཁྲུགས་ཤིང་ཀུན་ཏུ་གཡོས། །སྐྲག་ཅིག་ཀུན་ཏུ་རབ་ཏུ་འགུལ། །གདོན་སྡང་གནོད་པ་བྱེད་པ་
རྣམས༑ ༑ལྟུང་ཞིང་རབ་ཏུ་ཕམ་པར་གྱུར། །ས་གཞི་དག་ཀྱང་རབ་ཏུ་གཡོས། །སྒྲ་བོ་ཆེ་དག་སྒྲོག་པར་བྱེད། །ཡི་དྭགས་དང་ནི་གྲུལ་བུམ་རྣམས། །སྡང་བའི་གདོན་ནི་ཟློག་བྱེད་
པའི༑ ༑མདོ་འདི་དག་ནི་ཐོས་གྱུར་ནས། །འཇིགས་པ་དྲག་པོས་འདེབས་པར་འགྱུར། །སངས་རྒྱས་ཆོས་དང་དགེ་འདུན་ལ། །དད་པའི་གནོད་སྦྱིན་གང་ཡིན་པ། །དེ་དག་མགུ་ཞིང་

[100A]༄༅། །ཡིད་དགའ་ནས། །ལེགས་པར་རྗེས་སུ་ཡི་རང་ངོ། །དེ་ནས་རྒྱལ་པོ་ཆེན་པོ་བཞི་པར་སྣང་ལས་བབས་ནས་བཅོམ་ལྡན་འདས་ག་ལ་བ་དེར་སོང་སྟེ་ལྷགས་
ནས་བཅོམ་ལྡན་འདས་ཀྱི་ཞབས་ལ་མགོ་བོས་ཕྱག་འཚལ་ཏེ་ཐལ་མོ་སྦྱར་ནས་བཅོམ་ལྡན་འདས་ལ་ཕྱག་འཚལ་ཞིང་གྲོས་མཐུན་པ་དང་ཚིག་མཐུན་པར་བཅོམ་ལྡན་
འདས་ལ་འདི་སྐད་ཅེས་གསོལ་ཏོ། །བཙུན་པ་བཅོམ་ལྡན་འདས། བསིལ་བའི་ཚལ་གྱི་མདོ་ཆེན་པོ་འདི་རྒྱལ་པོ་ཆེན་པོ་བཞིས་ཞབས་ལ་ཕྱག་བགྱིས་པ་དང། འཁོར་བཞི་པོ་
རྣམས་སྲུང་བ་དང། ཡོངས་སུ་སྐྱོབ་པ་དང། གནོད་སྦྱིན་དང་སྲིན་པོ་ནས་གནོད་པར་བགྱིད་པའི་བར་རྣམས་འཇོམས་པ་ལགས་སོ་།བཙུན་པ་བཅོམ་ལྡན་འདས། དགེ་སློང་
དང། དགེ་སློང་མ་དང། དགེ་བསྙེན་དང། དགེ་བསྙེན་མ་གང་ལ་བསྲུང་བ་དང། དེ་དག་གིས་ཀྱང་བསིལ་བའི་ཚལ་གྱི་མདོ་ཆེན་པོ་འདྲི་གཟུང་བར་བགྱི། བཅང་བར་བགྱི་
བརྗོད་པར་བགྱི། ཀུན་ཆུབ་པར་བགྱིའོ། །བཙུན་པ་བཅོམ་ལྡན་འདས་དགེ་སློང་ངམ། དགེ་སློང་མའམ། དགེ་བསྙེན་ནམ། དགེ་བསྙེན་མ་གང་ལ་ལ་བདག་བསྲུང་བ་དང་
བདག་སྦ་པ་དང། གཞན་བསྲུང་བ་དང། གཞན་སྦ་པའི་སླད་དུ་བསིལ་བའི་ཚལ་གྱི་མདོ་ཆེན་པོ་འདི་འཛིན་པ་དང། འཆང་བ་དང་བརྗོད་པ་དང། ཀུན་ཆུབ་པར་བགྱིད་པ་དེ་ལ་

[100B] གནོད་སྦྱིན་དང། སྲིན་པོ་ནས་གནོད་པར་བགྱིད་པའི་བར་རྣམས་ཉེ་འཁོར་དུ་ཡང་གནས་པར་མི་འགྱུར་ན། གནོད་པར་བགྱིད་པ་ལྟ་ག་ལ་སེམས་ལགས། དེ་གང་དུ་མཚན་
གཅིག་ཙམ་གནས་པ་དེར་ཡང་གནོད་སྦྱིན་དང། སྲིན་པོ་ནས་གནོད་པ་བགྱིད་པའི་བར་རྣམས་ཉེ་འཁོར་དུ་ཡང་གནས་པར་མི་འགྱུར་ན། དེ་གང་དུ་རྟག་ཏུ་གནས་པ་དེར་ལྟ་སྨོས་
ཀྱང་ཅི་འཚལ་ལགས། བཙུན་པ་བཅོམ་ལྡན་འདས། གང་ལ་མི་མ་ལགས་པའི་གནོད་པས་ཐེབས་པ་དེའི་མདུན་དུ་བསིལ་བའི་ཚལ་གྱི་མདོ་ཆེན་པོ་འདི་བརྗོད་ན། དེ་མྱུར་བ་ཁོ་
ནར་བདེ་ལེགས་དང། ནད་མ་མཆིས་པ་དང། བདེ་བར་འགྱུར་ཞིང་ཐར་པར་འགྱུར་ལ། མི་མ་ལགས་པ་རྣམས་དེ་ལ་ལོག་པ་མི་བགྱིད་ཅིང་མྱུར་དུ་གུད་དུ་མཆི་བར་འགྱུར་ལགས་
ཏེ༑ བཙུན་པ་བཅོམ་ལྡན་འདས། བསིལ་བའི་ཚལ་གྱི་མདོ་ཆེན་པོ་འདི་དེ་ལྟར་དོན་ཆེ་བ་ལགས་སོ། །བཙུན་པ་བཅོམ་ལྡན་འདས། དགེ་སློང་ངམ། དགེ་སློང་མའམ། དགེ་བསྙེན་
ནམ༑ དགེ་བསྙེན་མ་གང་ལ་ལ་བསིལ་བའི་ཚལ་གྱི་མདོ་ཆེན་པོ་འདི་འཛིན་པ་དང། འཆང་བ་དང། བརྗོད་པ་དང། ཀུན་ཆུབ་པར་བགྱིད་པ་དང། སྦྱོར་བར་བགྱིད་པ་དེ་ལ་ནི། དད་པ་ཅན་
གྱི་གནོད་སྦྱིན་དགེ་བསྙེན་རྣམས་རྒྱལ་པོ་ཆེན་པོ་བཞིའི་གནས་སུ་མཆིས་ནས་མིང་སྨྲ་བར་བགྱིད་དེ། ཀྱེ་རྒྱལ་པོ་ཆེན་པོ་དག་དགེ་སློང་ངམ། དགེ་སློང་མའམ། དགེ་བསྙེན་ནམ་

[101A]༄༅། །དགེ་བསྙེན་མ་ཆེ་གེ་མོ་ཞིག་བདག་བསྲུང་བ་དང། བདག་སྦ་བ་དང། གཞན་བསྲུང་བ་དང། གཞན་སྦ་བའི་ཕྱིར་བསིལ་བའི་ཚལ་གྱི་མདོ་ཆེན་པོ་འདི་
འཇིན་པར་བྱེད། འཆང་བར་བྱེད། བརྗོད་པར་བྱེད། ཀུན་ཆུབ་པར་བྱེད། སྦྱོར་བར་བྱེད་དོ། །ཞེས་སྒྲོག་པར་བགྱིད་ལགས་སོ། །བཙུན་པ་བཅོམ་ལྡན་འདས། དད་པ་ཅན་གྱི་
གནོད་སྦྱིན་དགེ་བསྙེན་རྣམས་རྒྱལ་པོའི་ཕོ་བྲང་ལྕང་ལོ་ཅན་དུ་མཆིས་ནས་རྒྱལ་པོ་ཆེན་པོ་རྣམ་ཐོས་ཀྱི་བུའི་མདུན་དུ་གནོད་སྦྱིན་རྣམས་འདུས་ཤིང་འབྱུང་པོ་ཐམས་ཅད་ཚོགས་
པའི་ནང་དུ་ཡང་བསྒྲགས་ནས་དེར་དེ་དག་མངོན་པར་དགའ་བར་འགྱུར་ཏེ། བཙུན་པ་བཅོམ་ལྡན་འདས། བསིལ་བའི་ཚལ་གྱི་མདོ་ཆེན་པོ་འདི་ནི། དེ་ལྟར་དོན་ཆེ་བ་ལགས་
མོ༑ །བཙུན་པ་བཅོམ་ལྡན་འདས། དགེ་སློང་ངམ། དགེ་སློང་མའམ་དགེ་བསྙེན་ནམ། དགེ་བསྙེན་ནམ། དགེ་བསྙེན་མ་གང་ལ་ལ་བདག་བསྲུང་བ་དང། བདག་སྦ་བ་དང། གཞན་བསྲུང་བ་
དང། གཞན་སྦ་བའི་སླད་དུ་བསིལ་བའི་ཚལ་གྱི་མདོ་ཆེན་པོ་འདི་འཛིན་པ་དང། འཆང་བ་དང། བརྗོད་པ་དང། ཀུན་ཆུབ་པར་བགྱིད་པ་དང། སྦྱོར་བར་བགྱིད་པ་དེ་ནི། ཚངས་པར་
སྤྱད་པར་བགྱིའོ། །ཆང་མི་བཏུང་བ་དང། དྲན་པ་དང། ཤེས་བཞིན་ཅན་དུ་མཆིས་པ་དང། ཟས་རྣམ་པ་ལྔ་ལ་འདི་ལྟ་སྟེ། བུ་རམ་དང། སྦྲང་རྩི་དང། ཏིལ་དང། ཤ་དང། ཉེ་

[101B] །དེ་ཅིའི་སླད་དུ་ཞེ་ན། བཙུན་པ་བཅོམ་ལྡན་འདས། གནོད་སྦྱིན་དང། སྲིན་པོ་ནས་གནོད་པར་བགྱིད་པའི་བར་རྣམས་བསིལ་བའི་ཚལ་གྱི་
མདོ་ཆེན་པོ་འདི་འཛིན་པ་དང། འཆང་བ་དང། ཀུན་ཆུབ་པར་བགྱིད་པ་དང། སྦྱོར་བ་དེ་ལ་དེའི་སྐབས་ཁོ་ནར་བརླག་པ་དང། མཐའ་མ་མཆིས་བར་བགྱིད་པ་དག་མཆིས་ཏ། དེ་
དག་གཞོམ་པའི་སླད་དུ་ཡི་དམ་བགྱི་འཚལ་ལོ། །བཙུན་པ་བཅོམ་ལྡན་འདས། དགེ་སློང་ངམ། དགེ་སློང་མའམ། དགེ་བསྙེན་ནམ། དགེ་བསྙེན་མ་གང་ལ་ལ་བསིལ་བའི་
ཚལ་གྱི་མདོ་ཆེན་པོ་འདི་འཛིན་པ་དང། འཆང་བ་དང། བརྗོད་པ་དང། ཀུན་ཆུབ་པར་བགྱིད་པ་དང། སྦྱོར་བ་བགྱིད་པ་དེ་ལ་ནི། དད་པ་ཅན་གྱི་གནོད་སྦྱིན་དགེ་བསྙེན་རྣམས་གོས་
དང། ཟས་དང། མལ་ཆ་དང། སྟན་དང། བོའི་གསོས་སྨན་དང། ཡོ་བྱད་རྣམས་ཀྱི་སྤོ་བ་བསྐྱེད་པར་བགྱིད་དེ། བཙུན་པ་བཅོམ་ལྡན་འདས། བསིལ་བའི་ཚལ་གྱི་མདོ་ཆེན་པོ་འདི་
ནི༑ དེ་ལྟར་དོན་ཆེ་བ་ལགས་སོ། །བཙུན་པ་བཅོམ་ལྡན་འདས། གཞན་མུ་སྟེགས་ཅན་བཅོམ་ལྡན་འདས་ཀྱིས་གསུང་རབ་ལ་མ་དད་པ་དང་མངོན་པར་མི་དགའ་བ་དང། གནོད་
པར་འཚལ་བ་དང། སྨན་པར་མི་འཚལ་བ་དང། གྲུབ་བ་དང་བདེ་བར་མི་འཚལ་བ་གང་ལ་ལ་བསིལ་བའི་ཚལ་གྱི་མདོ་ཆེན་པོ་འཛིན་པ་དང། འཆང་བ་དང། བརྗོད་པ་དང་

[102A]༄༅། །ཀུན་ཆུབ་པར་བགྱིད་པ་དང། སྦྱོར་བར་བགྱིད་པ་དེ་ལ་ནི། དོན་དེ་འགྲུབ་པར་མི་བགྱིད་དེ། མི་མ་ལགས་པ་རྣམས་ཀྱིས་བར་མ་དོར་འགུམ་པ་དང༑ སྡུག་བསྔལ་
དུ་མ་འབྱུང་བ་དང། བརླག་པ་དང་མཐའ་མ་མཆིས་པར་བགྱིད་ལགས་སོ། །དེ་ཅིའི་སླད་དུ་ཞེ་ན། དེ་ནི། དེ་དག་ལ་གནོད་པར་འཚལ་བ་དང། སྨན་པར་མི་འཚལ་བ་དང། གྲུབ་
པ་དང་བདེ་བར་མི་འཚལ་བ་ལགས་པའི་སླད་དུ་སྟེ། དེ་དག་ལ་ནི་ལོག་པར་ལྟ་བ་གང་ལགས་པ་དེ་བརླག་པར་བགྱི་ལགས་སོ། །བཙུན་པ་བཅོམ་ལྡན་འདས། འཇིག་
རྟེན་ན་སེམས་ཅན་རྣམས་བསྲུང་བ་དང། བསྐྱབ་པ་དང། སྦ་བའི་སླད་དུ་རྒྱལ་པོ་ཆེན་པོ་བཞིས་སྲུང་བ་བགྱིས་པ་གང་ཅི་ཡང་རུང་བའི་སྲུང་བ་དེ་དག་གི་ནང་ན་ནི། འདི་མཆོག་
དང། གཙོ་བོ་དང། རབ་མཆོག་ལགས་སོ། །དེ་ནས་བཅོམ་ལྡན་འདས་ལ་རྒྱལ་པོ་ཆེན་པོ་བཞིས་ཚིགས་སུ་བཅད་པ་འདི་དག་གསོལ་ཏོ། །མི་མཆོག་གང་ཞིག་མདོ་འདི་
དག་ཡོངས་སུ་རྫོགས་པར་སྲུང་བ་དང། །བདེ་ལེགས་བགྱིད་པ་དེ་ལ་ནི། །སྲིན་པོ་རྣམས་ཀྱང་འཚེ་མི་བགྱིད། །སུ་ཡང་རུང་སྟེ་མདོ་འདི་དག་མི་མཆོག་གིས་ནི་གསུངས་པ་
བཞིན། །ཡོངས་སུ་རྫོགས་ཤིང་མ་ཆད་པར། །ཤིན་ཏུ་ཚང་བར་འཆད་བགྱིད་ན། །དེ་ལ་གནོད་སྦྱིན་ཡི་དྭགས་དང། །འབྱུང་པོ་གྲུལ་བུམ་སྲིན་པོ་དང། །སྨྱོ་བྱེད་རྒྱུ་བ་ཀླུ་རྣམས་དང། །

[102B] །དེ་ལ་མི་མ་ལགས་དང་གདོན་།མྱུར་དུ་གུད་དུ་མཆི་བར་འགྱུར། །དེ་ལ་ཅིས་ཀྱང་མི་ཚུགས་ཏེ། །དེ་ལ་འཚེ་བར་ཡོང་མི་ནུས། །རྒྱལ་པོ་ཆེན་པོ་བཞི་པོ་
ཡིས༑ ༑བཅོམ་ལྡན་ཕྱག་འཚལ་ཞེས་བརྗོད་དེ། །སངས་རྒྱས་ཞབས་ལ་ཕྱག་འཚལ་ནས། །དེ་ཉིད་དུ་ནི་མི་སྣང་གྱུར། །དེ་ནས་བཅོམ་ལྡན་འདས་ཀྱིས་དེའི་མཚན་མོ་འདས་ཏེ་ནམ་
ལངས་ནས་དགེ་སློང་གི་དགེ་འདུན་གྱི་གུང་ལ་བཞུགས་ཏེ་དགེ་སློང་རྣམས་ལ་བཀའ་སྩལ་པ། དགེ་སློང་དག། མདང་སུམ་རྒྱལ་པོ་ཆེན་པོ་བཞི་བུ་དང་བཅས། བློན་པོ་དང་བཅས་
འཁོར་དང་བཅས། མངག་གཞུག་པ་དང་བཅས། ཕོ་ཉ་དང་བཅས་གཡོག་འཁོར་དང་བཅས་པ་ཁ་དོག་འཕགས་པ་དག་ནམ་སྲོས་ནས་ལྷགས་ནས་གྲོས་མཐུན་པར་དུར་ཁྲོད་
ཆེན་པོ་བསིལ་བའི་ཚལ་དུ་འོངས་ཏེ། རང་གི་འོད་ཀྱིས་སྣང་བར་བྱས་ནས་ལུས་ངན་དང། ཡུལ་འཁོར་སྲུང་དང། མིག་མི་བཟང་དང་འཕགས་སྐྱེས་པོ་རྣམས་ང་ག་ལ་བ་དེར་
འོངས་ཏེ་ལྷགས་ནས་ངའི་རྐང་པ་གཉིས་ལ་མགོ་བོས་ཕྱག་འཚལ་ཏེ་ཕྱོགས་གཅིག་ཏུ་འཁོད་དོ། །ཕྱོགས་གཅིག་ཏུ་འཁོད་ནས་རྒྱལ་པོ་ཆེན་པོ་བཞིས་ངའི་ཐད་དུ་བསིལ་བའི་
ཚལ་གྱི་མདོ་ཆེན་པོ་འདི་བརྗོད་ནས་དོང་ངོ། །ཁྱོད་ཀྱིས་དེ་ལེགས་པར་རབ་ཏུ་ཉོན་ལ་ཡིད་ལ་ཟུངས་ཤིག་དང་ངས་བཤད་དོ། །བཙུན་པ། དེ་ལྟར་འཚལ་ལོ་ཞེས་གསོལ་ཏེ། དགེ་སློང་

[103A]༄༅། །རྣམས་ཀྱིས་བཅོམ་ལྡན་འདས་ཀྱིས་བཀའ་སྩལ་པ་མཉན་ནས་བཅོམ་ལྡན་འདས་ཀྱིས་དགེ་སློང་དང། དགེ་སློང་མ་དང། དགེ་བསྙེན་དང། དགེ་བསྙེན་མ་
རྣམས་ལ་བསིལ་བའི་ཚལ་གྱི་མདོ་ཆེན་པོ་འདི་རྒྱས་པར་གསུངས་སོ་།བཅོམ་ལྡན་འདས་ཀྱིས་དེ་སྐད་ཅེས་བཀའ་སྩལ་ནས་དགེ་སློང་དང་དགེ་སློང་མ་དང། དགེ་བསྙེན་དང་
དགེ་བསྙེན་མ་དེ་དག་ཡིད་རངས་ཏེ། བཅོམ་ལྡན་འདས་ཀྱིས་གསུངས་པ་ལ་མངོན་པར་བསྟོད་དོ། །འདིའི་ཆོ་ག་ནི། ཟས་དཀར་གསུམ་ཟ་བ་དང། ལེགས་པར་ཁྲུས་བྱས་པ་དང་
སྨྱུང་བ་བྱས་པ་དང། ཚུལ་ཁྲིམས་དང་ལྡན་པ་དང། བསམ་པ་རྒྱ་ཆེན་པོ་དང་ལྡན་པས་རྒྱལ་པོ་ཆེན་པོ་བཞིའི་གཟུགས་ལྡོང་རོས་སམ། བཙག་གིས་བྲིས་ལ། སྤོས་ཐམས་ཅད་
དང་ལྡན་པའི་དཀྱིལ་འཁོར་གྲུ་བཞི་པ་བྱས་ནས་སངས་རྒྱས་ཀྱི་སྤྱན་སྔར་དུས་གསུམ་དུ་བརྗོད་པར་བྱའོ། །བསིལ་བའི་ཚལ་གྱི་མདོ་ཆེན་པོ་རྫོགས་སོ།། །།པཎྜི་ཏ་
ཤཱི་ལེནྡྲ་བོ་དཧི་དང། ཛྙ་ན་སིདྡྷི་དང། ཤཱཀྱ་པྲ་བྷ་དང། ལོ་ཙཱ་བ་བནྡེ་ཡེ་ཤེས་སྡེས་བསྒྱུར་ཅིང་ཞུས་ཏེ་སྐད་གསར་བཅད་ཀྱིས་བཅོས་ནས་གཏན་ལ་ཕབ་པ། ཕྱིས་འགོས་གཞོན་
ནུ་དཔལ་གྱིས་ཆག་ལོ་ཙཱ་བའི་ཕྱག་དཔེ་ལས་ཞུས་སོ།། །།